
yukur ke hadrat Allah S.W.T kerana dengan izinNya jua buku 

“300 SOAL JAWAB MUDAH" ini berjaya diterbitkan dengan 
jayanya. Adalah diharapkan buku ini dapat dimanfaatkan oleh 
masyarakat umat Islam kerana buku ini telah direncana dengan 
uslub soal jawab bagi memudahkan pemahaman umat Islam 
terhadap ajaran Islam. Agama Islam diturunkan untuk memberi 
kemudahan dan mengelak kesukaran. 


Sekalung perhargaan dan ucapan terima kasih diberikan kepada 
YBhg SF Ust Ahmad Fauwaz Bin Ali@ Fadhil yang sudi menukilkan 
sebuah tinta yang penuh dengan manfaat ini untuk dijadikan 
sebagai panduan kepada masyarakat umum khususnya rakyat 
Negeri Perak. Buku ini akan menjadi sebuah pembacaan yang baik 
untuk umat Islam 


Buku ini diharapkan dapat dimanfaatkan untuk menyelesaikan 
permasalahan agama yang sering menjadi persoalan dalam 
kalangan masyarakat dan menambah khazanah pengetahuan 
agama Islam di dalam negeri dan negara ini. Semoga usaha ini 
diberkati Allah S.W.T 


Jabatan Mufti Negeri Perak 

Mugaddimah 


Segala puji bagi Allah Taala Tuhan sekalian alam, selawat dan 
salam ke atas Baginda, ahli keluarga dan para sahabat. 


Secara yang dimaklumi bahawa ilmu figh adalah ilmu yang 
berkhidmat kepada masyarakat dan ilmu yang terawal yang wajib 
dipelajar oleh seorang muslim. Dengan rasa tanggungjawab 
untuk menyebarkan ilmu figh kepada masyarakat dengan bahasa 
yang mudah dalam bentuk soal jawab dan ingin melihat 
masyarakat menjadi celik figh saya mengumpulkan soalan-soalan 
yang ada dimulut masyarakat dan amalan kehidupan mereka 
walaupun saya bukanlah ahli figh atau ahli ilmu. 


Manhaj yang saya guna adalah menjawab persoalan- 
persoalan di atas mazhab Syafie kerana ia merupakan mazhab 
rasmi rakyat Malaysia. Sekiranya terdapat keperluan atau hajah 
di dalam beberapa isu saya akan tunjukkan kepada masyarakat 
kepada mazhab-mazhab muktabar yang lain supaya terdapat 
keringan dan keluasan kepada mereka untuk memudahkan 
kehidupan mereka dalam masa yang sama mereka tidak terkeluar 
daripada Syariah Islam. 


Ingin saya ingatkan bahawa gaedah penting apabila kita 


berinteraksi dengan khilaf figh dan khilaf mazhab di mana ulama 
SYafie memberikan tiga gaedah penting kepada kita: 


Q 

1: Ge SS R” zah 
[Keluar daripada khilaf ulama adalah digalakan] 


2: Ao Jill 3 SY 
(Tidak boleh mengingkari (mengkafirkan, membidaahkan dan 
menfasigkan) di dalam isu isu ijtihad) 


3: Je oya Alih pg Jal oe 

[Sesiapa yang diuji dengan sesuatu (di dalam mazhab Syafie 
sukar diamalkan) maka ikutlah mazhab (muktabar) yang 
mengharuskan) 


Dengan tiga gaedah saya belayar di dalam menerangkan 
imu kepada masyarakat untuk memastikan jawapan yang 
diberikan itu tidak terkeluar daripada displin ilmu dan manhaj. 


Terima kasih saya ucapkan kepada pihak Jabatan Mutti 
Negeri Perak kerana sudi untuk mencetak buku yang kecil supaya 
menjadi bahan bacaan dan rujukan orang awam. Mudah- 
mudahan Allah Taala menerima amalan kecil ini. 
dang AP AI Joy AP bau Je dl Jo, 


Fauwaz Fadzil Noor 
fa mannah@yahoo.com 


BAHAGIAN 
SATU 

SOALAN 1 
Benarkah disunatkan melewatkan solat fardu Isyak ke tengah 
malam? 


Jawapan 

Mengikut Mazhab Syafie tetap disunatkan menunaikan solat pada 
awal waktu walaupun terdapat khilaf dalam isu ini. Namun begitu, 
yang dipilih dalam Mazhab Syafie ialah 4; {£ a. Mendirikan 
solat pada awal waktu merangkumi solat Isyak tetap disunatkan 
pada awal waktu. Tidak dilewatkan. Mungkin kerana takut 
bimbang tertidur, lalu terus tertinggal solat Isyak dan terpaksa 
membawa kepada gada. Oleh itu, dirikanlah solat pada awal 
waktu itu lebih baik. 


SOALAN 2 

Apakah hukum seorang lelaki berkahwin dengan ibu saudara 
sepupu. Maknanya, sepupu kepada ibunya. Bolehkah atau 
tidak boleh? 


Jawapan 

Boleh kerana ibu saudara sepupu bukan mahramnya. Walaupun 
peringkatnya ibu saudara tetapi dia sepupu ibu kita. Oleh itu, 
seseorang itu boleh berkahwin dengan ibu saudara sepupunya. 
Cuma yang tidak boleh berkahwin dengan ibu saudara 
kandungnya (adik atau kakak ibunya). 


Q 

SOALAN 3 
Bolehkah seorang lelaki berkahwin dengan bekas adik 
iparnya atau kakak iparnya setelah kematian isterinya? 


Jawapan 

Hukumnya, kalau isterinya sudah meninggal dunia dan ada adik 
ipar atau kakak ipar yang diminati, tidak ada masalah untuk 
berkahwin kerana telah terputus hubungan dengan perkahwinan. 
Jadi, tidaklah menggabungkan dua adik-beradik. Oleh itu, boleh 
berkahwin selepas kematian isteri. 


SOALAN 4 
Kain saya terkena darah haid dan saya cuci banyak kali tidak 
hilang warnanya. Adakah sudah bersih? 


Jawapan 

Sekiranya sudah dicuci berkali-kali sehingga tidak luntur juga, 
maka ia dimaafkan. Kita boleh mendirikan solat dengan pakaian 
tersebut kerana telah menjadi satu benda yang sukar. si 4axdl 
Jill Benda yang susah akan diberikan kemudahan untuk kita 
laksanakan dalam hukum-hakam. Oleh itu, boleh mendirikan solat 
dengan kain yang ada warna darah yang sudah cuba dibasuh 
dengan betul tetapi tidak dapat mengeluarkan warnanya. 

SOALAN 5 

Adakah diwajibkan seseorang yang ingin menggadakan 
solat-solat yang ditinggalkannya itu secara tertib? Maknanya, 
dia kena ikut tertib dan susunannya, iaitu Subuh, Zohor, Asar, 
Maghrib, Isyak atau boleh tidak mengikut tertib?” 


Jawapan 

Disunatkan sahaja melakukan tertib, tetapi tidak diwajibkan. Kalau 
mahu mulakan yang lewat pun tidak mengapa. Maghrib dahulu 
pun tidak mengapa. Hendak mulakan Asar dahulu pun tidak 
mengapa. Yang penting, kita melaksanakan gada dan bayar 
hutang dengan Tuhan. Tetapi aula melaksanakannya secara 
tertib, itu lebih baik. 


SOALAN 6 
Bolehkah saya mengetahui berapa rakaat solat sunat duha; 
paling kurang dan paling banyak? 


Jawapan 

Solat sunat duha paling kurang kita buat dua rakaat, paling 
banyak boleh buat sampai 12 rakaat mengikut sebutan dalam 
kitab Minhaj al-Tolibin. Tetapi yang paling afdal kata ulama as- 
Syafieyah atau Imam Nawawi ialah lapan rakaat. Itu yang warid 
daripada sunah. Maknanya, yang paling bagus ialah lapan rakaat 
tetapi kalau hendak melakukannya sampai 12 rakaat, tidak 
mengapa. Oleh itu, lakukanlah ibadat sekadar yang termampu. 

SOALAN 7 

Adakah kita boleh menunaikan solat sunat pada hari Jumaat 
semasa waktu yang terlarang: waktu tengah hari atau waktu 
matahari berada di kemuncaknya (yang dikatakan sebagai 
waktu larangan solat)? 


Jawapan 

Ulama menyatakan pada hari Jumaat dibolehkan menunaikan 
solat sunat pada waktu tengah hari walaupun hari-hari yang lain 
kita tidak boleh menunaikan solat pada waktu tersebut kerana 
dilarang oleh syariat atau disebutkan sebagai waktu-waktu yang 
dimakruhkan. Namun begitu, hari tersebut warid dalam hadis atau 
athar yang menunjukkan pengharusan menunaikan solat sunat 
pada hari Jumaat. 


SOALAN 8 
Bolehkah apabila seseorang suami ingin merancang atau 
membuat perancangan keluarga (family planning) dengan 
isterinya, dia memakai kondom ketika berhubungan dengan 
isterinya? 


Jawapan 

Hukumnya adalah harus sekiranya dia telah mendapat 
persetujuan isterinya. Maknanya, isterinya merelakan dia 
memakai kondom kerana itu ialah hak isterinya. Oleh itu, kalau 
ada persetujuan merancang keluarga, maka itu diharuskan. 

SOALAN 9 

Saya memakai pewangi (perfume) yang ada alkohol. 
Bolehkah saya menggunakannya dalam solat? Adakah 
membatalkan solat? 


Jawapan 

Tidak membatalkan solat kerana ulama moden telah 
memfatwakan pewangi yang mempunyai alkohol, hukumnya 
dimaafkan atau bersih kerana telah berlaku istihalah atau proses 
pertukaran daripada sifat kepada sifat. Insya-Allah, tiada was- 
was, tiada masalah untuk menunaikan solat dengan memakai 
pewangi. 


SOALAN 10 
Bolehkah seseorang itu bernikah mut'ah? 


Jawapan 

Haram. Nikah mut'ah telah diharamkan berdasarkan nas sunah 
hadis daripada Rasulullah SAW. Pernikahan mut'ah ini ialah 
pernikahan kontrak yang menghina seorang wanita kerana tiada 
lafaz perceraian tetapi setelah tamat tempohnya, berlakulah 
perceraian. Nikah mut'ah bercanggah dengan magasid Islam 
kerana bersifat sementara. Oleh itu, seseorang itu tidak boleh 
melaksanakan nikah mut'ah. Walaupun dikatakan berminat 
dengan syiah, tetap tidak boleh. 

SOALAN 11 

Saya mendapat anak lelaki tetapi saya tidak mampu membuat 
sembelihan dua ekor kambing. Bolehkah saya menyembelih 
seekor kambing sahaja?” 


Jawapan 

Boleh dan sudah mendapat pahala sunah walaupun seekor. 
Cuma sunah yang sebaik-baiknya ialah dua ekor untuk bayi lelaki 
tetapi apabila menyembelih seekor kambing, telah mencapai 
minimum sunah. Kalau berkemampuan, boleh tambah seekor 
lagi. Namun begitu, seekor kambing telah menunaikan hak akikah 
kanak-kanak lelaki tersebut. 


SOALAN 12 

Seseorang bukan Islam mahu menyewa rumah. Dia 
memberitahu mahu membuat tempat maksiat seperti kelab 
malam. Adakah sebagai seorang Islam, saya boleh 
menyewakan rumah itu kepadanya? 


Jawapan 

Tidak boleh. Apabila disebut sebagai satu asas kontrak sewaan, 
maka tidak sah dan haram kerana termasuk dalam kontrak yang 
begitu penting. Maka, sewaan tidak diharuskan. 


SOALAN 13 
Apakah yang dikatakan marah yang berdosa? 


Jawapan 

Marah yang membawa kepada dosa adalah marah yang 
mengeluarkan cacian dan makian. Apabila marah, kita mencaci 
dan memaki. Itu yang berdosa tetapi jika sekadar marah dan tidak 
menyebut perkataan-perkataan cacian dan makian, marah dalam 

hati, tidak menyebut apa-apa perkataan, itu dimaafkan dan tidak 
berdosa. 


SOALAN 14 
Bolehkah saya menjual darah saya kepada seseorang tanpa 
menderma? 


Jawapan 

Hukumnya tidak boleh. Darah atau tubuh badan manusia 
bukanlah barangan yang boleh diniagakan. Kalau mahu 
memberikan darah kepada orang, kita perlu menderma ke pusat- 
pusat pendermaan darah. Kita tidak boleh membuat syarat 
penjualan, menerima pembayaran dan seumpamanya. Hal ini 
bercanggah dengan konsep tabiat badan manusia yang tidak 
boleh diniagakan. 


SOALAN 15 

Saya musykil. Ada orang kata terdapat perbezaan antara 
tawakkul dengan tawaakul. Adakah maknanya macam 
tawakal juga? 


Jawapan 

Terdapat perbezaan. Tawakkul dalam bahasa Arab bermaksud 
bertawakal, iaitu kita bekerja dan selepas berusaha, kita serahkan 
kepada Allah SWT. Tawaakul pula berpura-pura bertawakal. 
Tidak berusaha, tidak bekerja, kemudian kita berserah kepada 
Allah SWT. Itu yang terlarang dan tidak boleh dilakukan. Kita 
mesti berusaha dan menyerahkannya kepada Allah SWT. Itu 
tawakal yang sahih. Adapun kalau kita bertawakal tanpa 
berusaha, namanya tawaakul. 


300 SOAL JAWAB FIQH MUDAH 


SOALAN 16 
Apakah itu rukun gauli? 


Jawapan 

Rukun gauli ialah kewajipan dalam solat berbentuk lafaz yang 
tidak boleh ditinggalkan. Terdapat tiga rukun. Rukun gauli, rukun 
fili dan rukun qalbi. Qalbi ini niat. Kemudian, perbuatan (fil) 
seperti rukuk, sujud dan yang terakhir ialah rukun gauli, rukun 
yang tidak boleh ditinggalkan. Kewajipan yang tidak boleh 
ditinggalkan dalam bentuk lafaz seperti takbiratulihram 
(Allahuakbar), Surah al-Fatihah, tasyahud akhir dan juga memberi 
salam (assalamualaikum warahmatullah). Oleh itu, ini yang 
dinamakan sebagai rukun gauli, kewajipan yang tidak boleh 
ditinggalkan dalam bentuk percakapan. 


SOALAN 17 
Bilakah jari telunjuk kita ini diangkat ketika membaca 
tasyahud? 


Jawapan 

Ketika menyebut “& YI” dalam ål JI) Isaa Gl ieil g Al YI AN Y Si eii, 
Ketika itu, jari telunjuk kita diangkat sampailah kita memberi 
salam. Jangan kita turunkan pula selepas kita menyebut “ YI ul! Y 
A tersebut. ŻY) AI Y Si A31, teruskan sampai memberi salam. 


SOALAN 18 
Adakah rambut seorang lelaki yang terkena sejadah itu 
membatalkan solatnya? 


Jawapan 
Melihat kepada keadaan. Sekiranya rambutnya yang panjang itu 
mengena atau terkena sejadah tanpa menutupi dahinya, maka 


fo 

solatnya sahih. Tetapi sekiranya rambut yang panjang itu 
menutupi dahi dan tidak terbuka dahinya ketika sujud, hukumnya 
solat tidak sah. 


SOALAN 19 
Bolehkah seseorang itu belajar al-@uran tanpa guru? 


Jawapan 

Sudah tentu tidak boleh. Dia perlu belajar dengan guru. Namun 
begitu, kalau dia hendak membaca untuk latihan, untuk 
mendapatkan pahala walaupun tersalah sambil belajar 
bersendirian sementara menunggu gurunya, itu tidak mengapa. 
Jangan mempelajari al-Quran daripada kaset, cd, fb, youtube atau 
seumpamanya tetapi pelajarilah al-Quran daripada guru yang 
mahir. 

SOALAN 20 

Apakah hukum seseorang yang berpuasa sunat ingin 
membuka puasa sunatnya? 


Jawapan 
Dalam mazhab Syafiee, tidak mengapa dan tidak salah. 
Hukumnya hanyalah khilaful aula atau hampir kepada makruh 
kerana Nabi Muhammad SAW bersabda, 

“ad pal pakar Ala 
Orang yang berpuasa sunat, dia yang mengawal dirinya. Kalau 
hendak berbuka, berbuka, tidak mahu berbuka pun tidak 
mengapa. Walaupun begitu, yang lebih baik ialah dia 
menyempurnakan puasanya. 


300 SOAL JAWAB FIQH MUDAH 


SOALAN 21 
Apakah hukum seseorang tidak membaca doa selepas azan 
selesai? 


Jawapan 
Hukumnya adalah makruh dan khilaful aula kerana kita 
disunatkan membaca doa untuk menyahut seruan azan dan 
kemudian, kita membaca doa-doa mengikut sunah yang telah 
diberikan. 


SOALAN 22 
Apakah hukum seorang lelaki menunaikan solat dalam 
keadaan memakai baju yang dilukis atau mempunyai corak? 


Jawapan 

Hukumnya, solatnya sah tetapi hukumnya makruh kerana 
dikhuatiri mengganggu dia daripada khusyuk dalam solat. Oleh 
itu, solatnya sahih cuma makruh. 


SOALAN 23 
Apakah hukum seseorang meniru dalam peperiksaan? 


Jawapan 

Hukumnya adalah berdosa. Kerana apa? Dia telah menipu. 

Lis juli lis a 

Dalam hadis menyebutkan, “sesiapa yang menipu, bukan 
daripada golongan yang mengikut jalan hidup kami.” Oleh itu, kita 
tidak boleh menipu kerana akan memberikan kemudaratan 
kepada orang yang tidak meniru. Maka, hukumnya adalah 


terlarang. 

SOALAN 24 

Apabila seorang wanita yang melahirkan anak tidak sempat 
menggadakan puasanya pada tahun itu, adakah dia perlu 
membayar fidyah? 


Jawapan 

Sebelum membayar fidyah, dia wajib menggada dahulu 
puasanya. Apabila dia selesai menggada puasanya, barulah 
membayar fidyah. Maknanya, gada dahulu, kemudian bayar 
fidyah bagi mereka yang terlepas Ramadan yang pertama dan 
masuk Ramadan yang kedua. Pastikan gada, kemudian bayar 
fidyah pada tahun yang seterusnya. 


SOALAN 25 
Adakah wanita boleh mencorakkan tangannya dengan inai 
atau mencorakkan inai di atas tangannya? 


Jawapan 

Hukumnya boleh selagi bersifat sederhana dan tidak ada niat 
untuk meniru gaya-gaya orang yang fasik atau gaya-gaya orang 
kuffar. Maka, diharuskan dengan kadar yang sederhana. 


SOALAN 26 
Adakah seseorang itu boleh menasihati seseorang yang lain, 
saudara atau kawannya dengan bahasa yang kesat?” 


Jawapan 

Hukumnya adalah haram. Nasihat itu wajib tetapi memaki dan 
menggunakan perkataan yang kasar adalah terlarang kerana 
boleh menjatuhkan maruah orang tersebut. Oleh itu, nasihatlah 
dengan hikmah, kelembutan dan kasih sayang. K4 úl PETI 
Bercakaplah dengan manusia menggunakan bahasa yang baik. 

SOALAN 27 
Apakah hukum seorang Muslim menyanyi lagu Merry 
Christmas? 


Jawapan 

Haram dan terlarang kerana lagu itu merupakan khas untuk 
mereka, upacara bagi menyambut hari kebesaran mereka. 
Cukuplah kita mengucapkan Selamat Tahun Baru atau Merry 
Christmas tanpa kita menyanyikan lagu tersebut. 


SOALAN 28 
Adakah seseorang itu berdosa jika gagal menunaikan nazar? 


Jawapan 

Ya, hukumnya adalah berdosa. Dia diwajibkan menunaikan 
nazarnya yang masyruk atau sah. Sekiranya dia tidak mahu juga 
melakukannya, maka dia boleh bertaklik kepada sebahagian 
ulama hadis yang boleh menggantikan nazarnya dengan kafarah 
sumpah dibayar makanan yang dimakannya kepada 10 orang 
miskin. Mungkin dalam kadar RM10 atau RM15 kepada setiap 
orang. Jadi, dalam kitaran RM100 hingga RM150 kalau dia 
memang tidak mampu melaksanakannya. Tetapi kita 
menasihatkan supaya dia menunaikan nazarnya. 


SOALAN 29 
Benarkah pokok atau dahan yang ditanam di atas kubur itu 
akan mendoakan si mayat? 


Jawapan 

Ya, sebahagian ulama berpendapat sedemikian berdasarkan 
hadis Rasulullah SAW yang memacak dahan di atas dua kubur 
Muslim yang diseksa. Mudah-mudahan diringankan segala ujian 

di dalam kubur itu dengan doa daripada dahan tersebut. Tetapi 
adakah kita sebagai umat Islam boleh melakukan sedemikian? 
Sebahagian ulama mengharuskan, sebahagian ulama 
mengatakan tidak perlu, tidak mengharuskan kerana itu ialah 
khususiyat atau benda yang dikhususkan kepada Rasulullah 
SAW. ‘Ala kulli hal, boleh diletakkan sedemikian rupa kerana 
perkara ini bukan perkara fighi, iaitu sama ada mendoakan atau 
tidak mendoakan, kita serahkan kepada Allah SWT. Cuma kita 
meletakkan dengan mengharapkan perkara yang berlaku kepada 
Rasulullah SAW, iaitu dengan harapannya dahan itu berdoa. Oleh 
itu, tidak salah meletakkan dahan yang kita mengharapkan 
kebaikan kepada si mayat. 


SOALAN 30 
Apakah hukum wanita Muslimah membuka aurat seperti 
rambutnya di hadapan wanita bukan Islam? 


Jawapan 

Saya jawab dahulu secara ringkas. Dalam Mazhab Syafi'ie, 
hukum mendedahkan rambut atau aurat yang kecil atau yang 
bersifat kebiasaan seperti lengan adalah haram dan tidak boleh 
dibuka di hadapan mereka kerana mengambil hukum seperti lelaki 
ajnabi. Namun begitu, disebabkan faktor orang Malaysia ini 
bercampur gaul, masyarakat majmuk, terdapat pandangan seperti 
Mazhab Abu Hanifah yang agak ringan dan memudahkan urusan 
wanita Muslimah. Maka, mereka boleh bertaklid kepada Mazhab 
Abu Hanifah kerana berlakunya umumul balwa dan kita katakan 
masyagah sekadar memperlihatkan rambut atau lengan. Insya- 
Allah, diharuskan bertaklid kepada Mazhab Abu Hanifah. Apabila 
seseorang bermazhab Syafie mempunyai masalah dalam 
mazhabnya, maka ikutlah mazhab lain yang boleh meloloskan 


mereka daripada dosa. 

SOALAN 31 
Bolehkah seorang ibu atau bapa membongkar peralatan- 
peralatan atau benda yang berkaitan dengan rahsia anak? 


Jawapan 

Pada hukum asalnya tidak boleh kerana anak termasuk dalam 
golongan orang Islam melainkan sekiranya terdapat kecurigaan 
yang boleh mendatangkan kemudaratan kepada agamanya dan 
nama baik keluarganya. Ketika itu, ibu bapa boleh membongkar 
apa-apa yang terdapat di dalam beg atau di dalam bilik anaknya. 


SOALAN 32 

Zaman sekarang ini banyak masjid atau surau ditutup yang 
menyebabkan sukar untuk menunaikan solat. Bolehkah saya 
menangguhkan solat sehingga saya gada di rumah? 


Jawapan 

Tidak boleh. Dia perlu mencari tempat-tempat yang bersih dengan 
meletakkan sejadah atau apa-apa benda yang boleh berlapik 
seperti surat khabar atau kain yang bersih untuk dia menunaikan 
solat di tepi jalan, di tempat-tempat yang selamat, di pejabat atau 
di kawasan stesen minyak. Tengok arah kiblat, kita boleh 
menunaikan solat di situ dengan lapisan. Maka, tidak boleh 
dibiarkan solat berlalu kerana alasan tiada tempat. Tetapi 
sekiranya tertinggal juga dalam keadaan dia tetap berdosa, wajib 
dia menggadanya sekiranya waktu sudah habis. 

SOALAN 33 
Adakah dibolehkan seseorang itu bersumpah untuk 
meyakinkan orang lain? 


Jawapan 

Hukum bersumpah untuk meyakinkan orang lain adalah makruh. 
Imam Syafie berkata, “saya tidak suka bersumpah walaupun saya 
betul.” Oleh itu, elakkan daripada bersumpah kerana sumpah ini 
selalunya digunakan di mahkamah. Tetapi kalau bersumpah juga, 
hukum sumpah itu adalah sah, tidak ada dosa melainkan sumpah 
yang disebut sebagai yamin al-ghamus, yang dia bersumpah 
untuk menipu. Itu dikenakan kaffarah kalau dia menipu. 


SOALAN 34 

Sekiranya seorang isteri terlepas puasa Ramadan dan perlu 
menggantikannya pada tahun yang akan datang, siapa yang 
menanggung fidyahnya? 


Jawapan 

Dia sendiri yang menanggungnya. Masing-masing mempunyai 
tanggungan dalam ibadah. Maka, dia sendiri yang membayar 
fidyah tersebut. Tetapi kalau suaminya hendak memberi duit 
untuk dia membayarnya, tidak ada masalah. Suami memberikan 
duit kepadanya, maka dia membayar kepada orang miskin, pun 
tidak ada masalah kerana diberikan pemilikan wang suami 
kepadanya. 

SOALAN 35 
Dia berniat untuk menolong seseorang tetapi dia tidak 
melakukan. Adakah dia wajib menunaikan niat tersebut? 


Jawapan 

Selagi dia tidak melafazkan niat nazar, hanya dalam hati semata- 
mata, tidak wajib, hanya disunatkan sahaja. Maka, tidak ada apa- 
apa tanggungan yang dikenakan kepadanya kerana dia hanya 
niat dalam hatinya, tidak melafazkan bentuk ucapan yang bersifat 
nazar, tidak wajib ditunaikan. 


SOALAN 36 
Bolehkah seseorang itu berpuasa sunat hari Jumaat? 


Jawapan 

Diharuskan atau dibolehkan menunaikan puasa sunat hari 
Jumaat dengan syarat disertai puasa hari Sabtu atau hari Khamis. 
Perlu digabungkan dua hari sama ada disertakan hari Khamis dan 
Jumaat atau Jumaat berserta Sabtu. Sekiranya dia hanya 
melakukan puasa sunat sahaja pada hari Jumaat, maka 
hukumnya makruh. Walaupun pahala-pahalanya dikira oleh Allah 
SWT, tetapi tidak digalakkan melakukan ibadah puasa sunat pada 
hari Jumaat. 


SOALAN 37 
Adakah boleh menggadakan solat, misalnya solat Isyak 
selepas solat Subuh atau solat Zohor selepas solat Asar? 


Jawapan 


Boleh. Tidak ada waktu haram bagi mereka yang ingin 
menggadakan solat. Yang diharamkan untuk menunaikan solat 

ialah solat sunat selepas solat Subuh atau solat Asar. Adapun 
solat gada, tidak ada waktu haram baginya. 


SOALAN 38 
Bolehkah seseorang isteri atau suami menceritakan rahsia 
orang lain kepada isteri atau suaminya dengan niat untuk 
berkongsi? 


Jawapan 

Tidak boleh. Adapun rahsia yang mengaibkan seseorang, 
sahabat, rahsia pesakit atau seumpama dengannya diharamkan 
daripada diceritakan kepada pasangan masing-masing kerana 
menjaga aib mereka. 


SOALAN 39 
Adakah berdosa bagi pasangan yang menayangkan gambar 
kebahagiaan mereka dalam media sosial? 


Jawapan 

Mengikut kepada niat mereka. Apakah tujuan mereka? Adakah 
untuk berkongsi memberi galakan kepada orang lain untuk 
bahagia atau sekadar menunjuk? Sekiranya untuk menunjuk, 
sudah tentu jatuh kepada haram kerana tujuannya riyak. Namun 
begitu, saya nasihatkan supaya tidaklah selalu kita 
menayangkannya kerana dikhuatiri menimbulkan rasa tidak puas 
hati dalam kalangan orang lain. Kita seorang Islam sentiasa 
sensitif dengan perasaan orang lain. Sekali-sekala tidak 
mengapa. Kalau selalu, dikhuatiri mendatangkan perasaan ujub 


atau riyak. 

SOALAN 40 
Apakah hukum menyindir seseorang di hadapan orang lain? 


Jawapan 

Sudah tentu haram kerana merupakan perbuatan yang menyakiti 
hati orang lain. Seorang Islam tidak menyakiti hati orang lain 
kerana dia seorang yang mengamankan seseorang daripada 
kejahatan lidah dan tangannya. 253 4d je Grill! alus Ga Akil, 
Orang Islam yang sebenarnya, yang mempraktiskan agamanya 
ialah apabila orang ramai terselamat daripada kejahatan lidah dan 
tangannya. 


SOALAN 41 
Pembaziran ialah suatu perkara yang terlarang tetapi 
bolehkah kita membeli barangan-barangan yang mahal? 
Barang-barang yang mahal takut terjebak dalam amalan 
syaitan ini. 


Jawapan 

Bergantung pada kemampuan. Kalau seseorang itu mempunyai 
gaji yang besar, barangan mahal itu di bawah kemampuannya 
dan tidak melibatkan hutang, tidak melibatkan niat yang buruk, 
menunjuk kepada orang lain, sekadar untuk kecantikan, untuk 
memuaskan mata dan kualiti barang itu tahan lama, maka tidak 
mendatangkan haram. Namun begitu, kalau sampai peringkat 
memudaratkan diri sendiri, berhutang, kemudian niat semata- 
mata berlumba dengan orang lain, niat untuk menunjuk kepada 
orang, maka membeli barang mahal adalah haram. Oleh itu, 
tengok keadaan diri kita. 

SOALAN 42 
Benarkah penyakit “ain itu berlaku? 


Jawapan 

Ya, penyakit “ain itu benar-benar berlaku, diberi ujian kepada 
sesiapa yang dipilih atau yang ditetapkan ketentuannya oleh Ilahi. 
Maka untuk mengelakkannya, kalau kita memuji orang, sebutlah, 
“masya-Allah, orang ini cantik”, “bayi ini comel, masya-Allah.” 
Jangan kita memuji tanpa menyebut masya-Allah, dikhuatiri 
terkena pujian yang mengandungi hasad dengki menyebabkan 
orang itu terkena penyakit “ain. Maka, itulah caranya. 


SOALAN 43 
Apakah hukum seseorang memberitahu doanya kepada 
orang lain? 


Jawapan 

Kalau niat hanya semata-mata untuk bertanya adakah doanya itu 
tepat mengikut syarat, tidak ada niat untuk menunjuk-nunjuk, tidak 
ada niat untuk menunjukkan dia seorang yang baik, semata-mata 
untuk menggembirakan orang lain, memasukkan perasaan 
gembira kepada orang lain antaranya adalah mendoakan 
kebaikan dan kita menyebutkan doa yang baik untuk mereka, itu 
tidak mengapa, dengan niat yang baik. 


SOALAN 44 
Apakah hukum seseorang itu berjaga sepanjang malam? 


Jawapan 

Hukumnya adalah makruh kerana kita digalakkan tidur awal dan 
bangun awal. Kalau kita tidak tidur langsung, yang pertama, akan 
menjejaskan kesihatan dan yang kedua, bercanggah dengan 

sunah Rasulullah SAW. Yang terbaik, mengikut sunah, iaitu kita 
tidur awal dan bangun awal, dapat solat tahajud, berzikir, 
membaca al-Quran dan berdoa. Itu yang sebaik-baiknya. Kajian 
menunjukkan betapa bahayanya seseorang yang berjaga 
sepanjang malam. Adapun mereka yang dikurniakan oleh Allah 
SWT untuk berjaga sepanjang malam seperti wali-wali Allah SWT 
itu merupakan satu kelebihan khusus, bukan dijadikan sebagai 
satu petunjuk. 


SOALAN 45 
Bolehkah seseorang itu memanjangkan tasyahud pertama 
seperti tasyahud akhir? 


Jawapan 
Makruh. Kita tidak boleh memanjangkannya kerana sunahnya 
dibaca sampai 

dina J des ata Je Ja RAN Al Iyan Matah aaa 


Kemudian, kita bangkit kerana yang panjang itu disimpan untuk 
tasyahud akhir. Kalau terlajak membacanya, hukumnya juga 
makruh tetapi tidak membatalkan solat. 


SOALAN 46 
Bolehkah seseorang itu mengeluh? 


Jawapan 

Mengeluh ialah perbuatan yang tidak baik, boleh menjadi makruh 
dan juga boleh menjadi haram sekiranya memberontak atas takdir 
Allah SWT. Namun begitu, sekiranya kadang-kadang kita terlajak, 
terlepas, tidak sengaja mengeluh disebabkan tekanan dan 
sebagainya, kembalilah kepada Allah SWT dengan beristighfar, 
bermuhasabah dan memohon keampunan daripada Allah SWT 

kerana sebagai insan, kadang-kadang kita lemah. Kita boleh 
mengeluh tetapi jangan kita menjadikannya satu kebiasaan dalam 
kehidupan. 


SOALAN 47 
Bolehkah seseorang itu melaksanakan tahajud pada pukul 12 
tengah malam? 


Jawapan 

Mengikut pandangan mazhab Syafie, boleh sekiranya dia tidur 
dahulu kerana tahajud boleh dilaksanakan selepas solat Isyak 
atau dinamakan sebagai giamullail, pada waktu tengah malam 
tetapi perlulah didahulukan dengan tidur walaupun sedetik, 
seminit atau seumpamanya. Oleh itu, kalau tidur awal, bangun 
pukul 12, seseorang itu sudah boleh melaksanakan tahajud dan 
mendapat pahala yang besar di sisi Allah SWT, insya-Allah. 


SOALAN 48 
Bolehkah seseorang itu menggunakan horoskop untuk 
menilik Seseorang yang baru dilahirkan? 


Jawapan 

Kita tidak boleh melakukan sedemikian. Penggunaan bintang dan 
seumpamanya merupakan satu penilikan benda yang ghaib, yang 
kita tidak dituntut dan dilarang untuk berbuat demikian kerana ia 
boleh membawa kepada pemalsuan dan penipuan. Kalau 
membuat penilikan, kita membuat perancangan masa hadapan 
mereka berdasarkan kajian dan seumpamanya. Adapun 
penyelidikan sebegitu dapat membawa kepada penipuan dan 
pemalsuan kehidupan pada masa akan datang yang 
menyebabkan kita mungkin kecewa dan seumpamanya. 

SOALAN 49 
Bagaimanakah seseorang itu dapat meyakini taubatnya 
diterima? 


Jawapan 

Apabila dia dapat melihat ketenangan dalam jiwanya, mudah 
beribadat kepada Allah SWT dan juga mendapat kawan-kawan 
yang baik. Allah SWT menemukan dia dengan kawan-kawan yang 
baik, mudah untuk melakukan kebaikan, bergembira ketika 
melakukan kebaikan dan tidak gembira ketika melakukan 
kesalahan. Itulah antara alamat atau tanda-tanda seseorang itu 
diterima taubatnya oleh Allah SWT. 


SOALAN 50 
Adakah hukum seseorang yang bakhil itu berdosa? 


Jawapan 

Ya, boleh menjadi dosa sekiranya bakhil itu dalam perkara- 
perkara yang wajib seperti membayar zakat, menolong orang 
yang sangat memerlukan pertolongan serta nafkah-nafkah yang 
wajib diberikan kepada isteri dan anak-anak. Dia kedekut untuk 
memberikan kewajipan tersebut dari sudut zakat, sedekah yang 
wajib atau nafkah kepada anak-anak, maka dia terjebak dalam 
bakhil yang terlarang dan haram. 


SOALAN 51 
Apakah hukum seseorang itu menayangkan gambar janinnya 
di dalam perut?” 


Jawapan 
Hukumnya adalah terlarang kerana menunjukkan benda di dalam 
badan kita yang bersifat aurat kepada orang lain. Menunjukkan 

bahagian aurat apatah lagi aurat dalaman kepada orang lain, itu 
terlarang walaupun orang yang melihat tidaklah dikatakan 
semuanya berdosa kerana mereka hanya melihat gambar. Cuma 
kita yang menayangkan itu seolah-olah menayangkan 
sebahagian daripada aurat kita. Cukuplah yang melihat itu suami, 
ibu bapa, saudara mara yang menjadi mahram kepada kita, adik 
dan kakak. Cukup sekadar itu mereka yang melihatnya. Adapun 
yang meletakkan dalam Facebook atau Instagram, itu perkara 
yang terlarang dan kita perlu mengelakkan daripada menunjukkan 
gambar tersebut. Cukuplah memberitahu dia mengandung dan 
seumpamanya. 


SOALAN 52 
Apakah hukum seseorang lelaki menunaikan solat dalam 
berpakaian ketat tetapi menutup aurat? 


Jawapan 

Hukumnya adalah sah kerana syarat solat adalah dengan 
menutup aurat. Adapun ketat atau tidak ketat, tidak dijadikan 
sebagai syarat, cuma makruh kita menunaikan solat dalam 
keadaan sedemikian. Ketat mungkin menampakkan bentuk aurat. 
Namun begitu, jika di hadapan wanita ajnabiah, menunjukkan saiz 
dan bentuk aurat yang terlarang, maka itu dosa aurat dengan 
wanita bukan mahram. Adapun solat, sah dan tidak batal. 


SOALAN 53 
Apakah hukum seseorang itu berdebat untuk 
mempertahankan prinsipnya? 


Jawapan 
Tidak ada masalah kalau kita ingin berdebat dengan cara ilmiah, 
beretika dan berakhlak untuk membuktikan kebenaran terhadap 

prinsip kita tanpa mencerca dan memperlekehkan lawan. Tetapi 
sekiranya membawa kepada cercaan dan memperlekehkan 
seseorang semata-mata untuk menang mengatasinya, itulah 
yang terlarang dalam fikah perdebatan. 


SOALAN 54 
Apakah hukum seseorang itu fanatik terhadap sesuatu 
perkara? 


Jawapan 

Hukumnya adalah terlarang. Taasub ini maknanya kita menafikan 
benda yang lain sehingga berlebih-lebihan dalam mengagungkan 
sesuatu tanpa melihat kepada kebaikan dan keburukan. Apatah 
lagi jika kita fanatik terhadap benda-benda yang tidak 
mendatangkan keuntungan di akhirat. Fanatik ini merupakan 
taasub yang menghilangkan fikiran kita. Kita bertaklik buta, 
mengagungkan sesuatu perkara di luar batasan mengatasi etika- 
etika yang sepatutnya, tidak bersederhana. Oleh itu, hindarilah 
fanatik kerana membinasakan akal dan tingkah laku kita. 


SOALAN 55 
Apakah hukum seseorang itu mengugut orang lain? 


Jawapan 

Hukumnya adalah terlarang kerana dia menakutkan orang lain. 
Orang Mukmin tidak memberi ketakutan kepada orang lain. :: 41 
23 alal Us oles da. Orang Islam yang sebenarnya ialah yang apabila 
orang ramai dalam kalangan orang Islam terhindar daripada 
kejahatan lidah dan tangannya. Maka, mengugut boleh 
menjadikannya tidak aman. Islam mengajak kepada keamanan, 

maka umat Islam juga tidak boleh menafikan atau melakukan 
perkara yang bercanggah dengan nilai keamanan ini. 


SOALAN 56 
Apakah hukum seseorang itu menjadi malas? 


Jawapan 

Hukum malas adalah haram sekiranya melibatkan perkara- 
perkara yang wajib seperti solat fardu, puasa fardu, haji yang 
sudah mampu kita lakukan serta tanggungjawab bekerja mencari 
nafkah kepada anak dan isteri. Maka, ketika itu malas menjadi 
haram. Adapun malas untuk perkara-perkara sunat menjadi 
makruh manakala terhadap perkara-perkara yang tidak berfaedah 
itu, malas yang baik. Yang paling baik, iaitu malas melakukan 
maksiat. Itulah malas yang terbaik. 


SOALAN 57 
Adakah benar rezeki itu bermula pada waktu pagi atau 
keberkatannya pada waktu pagi? 


Jawapan 
Ya, benar. Permulaan keberkatan, kekayaan seseorang itu 
bermula pada awal pagi. Bahkan Rasulullah SAW bersabda: 
bo KEL al 
Ya Allah Ya Tuhanku, berkatilah umatku pada awal pagi mereka. 


Oleh sebab itu, sebahagian sahabat yang berniaga, mereka 
memulakan perniagaan pada awal pagi selepas Subuh dan 
mereka menjadi orang yang berjaya. Oleh itu, kita jadikanlah 
waktu Subuh sebagai waktu yang kita dapat bergerak untuk 
mencapai keberkatan dan reda Allah SWT. 

SOALAN 58 
Apakah hukum seseorang itu memohon kepada Allah SWT 
untuk menjadi kaya? 


Jawapan 

Hukumnya adalah harus dan tidak terlarang, bahkan kita 
digalakkan berdoa sedemikian untuk menunaikan kewajipan- 
kewajipan seperti membayar zakat, menolong orang miskin dan 
seumpamanya. Jadi, kita harus untuk menjadi kaya. Kita boleh 
mendoakan untuk diri kita dan mendoakan kepada orang lain, 
bukan untuk kita bermegah-megah tetapi untuk kita 
melaksanakan tanggungjawab kepada masyarakat dan menjadi 
orang yang tidak meminta sedekah daripada orang lain. Maka, 
mendoakan diri untuk mencapai kekayaan itu adalah harus. 


SOALAN 59 
Bolehkah seseorang mencari ketenangan dengan 
mendengar lagu? 


Jawapan 

Mengikut kepada jenis lagu. Kalau lagu itu adalah baik liriknya dan 
iramanya boleh menjadikan kita lebih tenang, itu tidak terlarang 
dan harus selagi bersyarat, tidak mengabaikan solat, tidak cuai 
dalam melaksanakan kewajipan-kewajipan yang lain, pada waktu 
yang sesuai, waktu yang tidak mengganggu amal ibadat kita, 
waktu petang, waktu-waktu yang kita letih, maka, ketika itu tidak 
salah kita mendengar lagu-lagu yang baik lirik dan iramanya untuk 
mencari ketenangan. 

SOALAN 60 
Apakah hukum seorang isteri atau suami bersangka buruk 
terhadap pasangannya? 


Jawapan 

Hukumnya berlainan mengikut keadaan. Kalau sangkaan itu 
hanya lintasan, dimaafkan. Lintasan semata-mata, curiga tetapi 
sangkaan buruk itu melampaui batas tanpa ada asas atau bukti, 
maka ini terlarang kerana boleh membawa kepada pergaduhan 
yang sia-sia. Kita sebagai pasangan mesti mempunyai konsep 
husnuzon dahulu. Namun begitu, tidak mengapa bertanya dan 
berjaga-jaga kalau kita terlintas tanpa memarahi atau melakukan 
perkara-perkara yang tidak baik seperti menengking dan 
seumpamanya. 


SOALAN 61 
Apakah hukum seseorang berdoa tidak mengangkat tangan? 


Jawapan 

Secara amnya, hukum mengangkat tangan ketika berdoa itu 
adalah sunat dan merupakan kaedah untuk dimakbulkan doa. 
Jadi, seseorang yang berdoa itu seeloknya dan seharusnya 
mengangkat tangan dengan adab supaya menjadi satu punca 
kepada penerimaan doa tersebut. Jika tidak dilakukan, tidaklah 
berdosa. Hanya disebut sebagai khilaful aula, tidak berapa elok. 


SOALAN 62 
Adakah terbatal solat apabila terselak sedikit kain di kaki 
seorang wanita? 


Jawapan 
Sekiranya berlaku secara cepat, apabila terselak, dia menutup 
semula dengan segera, maka tidak membatalkan solatnya oleh 

sebab dia tidak sengaja dalam kadar tamakninah. Tetapi kalau dia 
melengah-lengahkan untuk menutup aurat kakinya, maka itu 
membatalkan solatnya. 


SOALAN 63 
Bilakah waktu yang sesuai untuk mendidik anak melakukan 
ibadat solat? 


Jawapan 

Yang paling sesuai ialah apa yang disebut oleh Rasulullah SAW, 
iaitu ajarlah anak kamu mendirikan solat ketika dia berumur tujuh 
tahun. Kerana apa? Ketika seseorang itu berumur tujuh tahun, dia 
telah memiliki minda sedar. Jadi, dia berupaya untuk memahami 
ilmu-ilmu yang berkaitan dengan mendirikan solat. Oleh sebab itu, 
elok ketika berumur tujuh tahun, kita mengajar dia mendirikan 
solat. Sebelum berumur tujuh tahun, tidak dituntut kerana dia 
belum mencapai akal mumaiyiz. Oleh itu, ajarkanlah akhlak dan 
zikir-zikir sebelum berumur tujuh tahun. 


SOALAN 64 
Bagaimanakah kita ingin mencapai khusyuk dalam solat? 


Jawapan 

Antara cara yang disebut oleh ulama apabila kita ingin khusyuk 
dalam solat, yang pertama, ingatlah api neraka Allah SWT. Yang 
kedua, ingatlah syurga Allah SWT. Yang ketiga, fahami setiap 
bacaan ayat al-Quran dan hayati maknanya, menggambarkan 
perkara yang berlaku pada hari kiamat dan seumpamanya. Yang 
keempat, kita dahulukan dengan menunaikan solat sunat 
gabliyah. Mudah-mudahan mampu membuang lintasan-lintasan 
dunia dalam akal dan minda kita. Maka, selepas itu kita 

menunaikan solat fardu dalam keadaan yang lebih khusyuk. Itulah 
sebahagian daripada kaedahnya. 


SOALAN 65 
Apakah hukum seseorang itu membeli rumah yang banyak 
dengan membuat pinjaman? 


Jawapan 

Sekiranya dia membeli rumah dengan tujuan untuk menyimpan 
aset atau hartanah untuk masa hadapannya yang lebih baik, 
diharuskan dengan syarat pinjaman yang dilakukan itu 
berdasarkan pembiayaan Islam. Hal ini bermakna, dia melakukan 
kontrak yang sahih di perbankan Islam. Sekiranya dia melakukan 
pembelian tersebut dengan menggunakan pembiayaan- 
pembiayaan yang bersifat riba daripada perbankan konvensional, 
maka itu adalah haram. Pastikan rumah dibeli menerusi pinjaman 
di perbankan Islam dengan kontrak-kontrak syariah. 


SOALAN 66 
Apakah hukum seseorang menjawab salam dengan hatinya? 


Jawapan 

Hukumnya tidak sah kerana menjawab salam adalah wajib. Wajib 
kita menjawab dengan suara yang didengari, dengan menjawab 
waalaikumussalam. Tetapi kalau kita hanya menggerakkan mulut 
atau menjawab dengan hati, maka jawapan salam itu tidak sah. 

SOALAN 67 
Adakah disyaratkan khusyuk dalam solat atau khusyuk 
menjadi rukun dalam solat? 


Jawapan 

Tidak. Khusyuk tidak disyaratkan atau menjadi rukun dalam solat. 
Maknanya, seseorang yang menunaikan solat tanpa khusyuk, 
solatnya sahih cuma tidak mendapat pahala atau kurang pahala 
sahaja. Namun begitu, terdapat sebahagian kecil ulama tasawuf 
yang mewajibkan khusyuk dalam solat tetapi pendapat tersebut 
tidak dipakai dan tidak menjadi fatwa kepada umat Islam. Maka, 
solat kita sahih walaupun tidak khusyuk, cuma kita perlu berusaha 
untuk khusyuk dalam solat. Selamat beramal. 


SOALAN 68 
Apakah hukum seseorang itu mempercayai mimpi? 


Jawapan 

Mimpi tidak wujud dalam kehidupan kita. Mimpi hanya sebagai 
motivasi. Oleh itu, sebagai seorang Muslim, kita tidak bergantung 
pada mimpi dan tidak berhujah dengan mimpi. Maka, kita tidak 
boleh bergantung atau mempercayai mimpi. Jika kita bermimpi 
perkara yang elok, diam-diamkan sahaja dan bersyukur kepada 
Allah SWT agar menjadi motivasi tetapi janganlah kita 
menjadikannya suatu kepercayaan untuk membina kehidupan. 


O 

SOALAN 69 
Bilakah seseorang itu wajib menggadakan solatnya dengan 
segera? 


Jawapan 

Apabila dia meninggalkan solat dengan sengaja. Misalnya, dia 
sengaja meninggalkan solat Zohor. Jadi, apabila masuk waktu 
Asar, dia wajib menggadakan solat Zohornya dengan segera 
kerana telah menjadi orang yang cuai dalam melaksanakan ibadat 
solat. Pastikan faham, kita wajib segerakan gada apabila 
meninggalkan solat dengan sengaja. 


SOALAN 70 
Apakah hukum membaca basmalah ketika mengambil 
wuduk? 


Jawapan 

Hukumnya adalah sunat, tidak menjadi rukun dalam wuduk. 
Maka, seseorang yang meninggalkan membaca basmalah dalam 
berwuduk, tidaklah membatalkan wuduknya. 


SOALAN 71 
Adakah batal solat seseorang apabila meninggalkan bacaan 
doa al-lftitah? 


Jawapan 

Tidak batal solat kerana doa al-lftitah bukan daripada rukun solat. 
Cuma tidak berapa elok atau kita namakan sebagai khilaful aula, 
hampir-hampir makruh. 


Q 

SOALAN 72 
Adakah batal wuduk seseorang lelaki menyentuh rambut 
wanita yang gugur berada di lantai? 


Jawapan 

Hukumnya, tidak batal wuduk kerana rambut itu ialah anggota 
yang telah terpisah daripada wanita tersebut dan rambut bukanlah 
anggota yang membatalkan wuduk seseorang. 


SOALAN 73 
Adakah seseorang itu boleh melakukan solat witir satu 
rakaat? 


Jawapan 

Harus dan sah solat witir satu rakaat mengikut mazhab Syafie. 
Cuma sebaiknya kita lakukan tiga, lima atau tujuh rakaat. Namun 
begitu, untuk melakukan satu rakaat, sah mengikut mazhab 
Syafie berdasarkan riwayat daripada Sayidina Mu'awiyah yang 
melakukan solat sunat witir satu rakaat. 


SOALAN 74 
Bolehkah saya melakukan solat gabliyah selepas solat fardu? 
Mungkin kerana terlewat ke masjid atau seumpamanya. 


Jawapan 

Boleh. Kerana apa? Kerana waktu untuk solat sunat gabliyah, iaitu 
solat sunat sebelum solat fardu bermula dari masuk waktu solat 
fardu, misalnya waktu solat Zohor hingga tamat waktu fardu Zohor 
tersebut. Maknanya, solat sunat gabliyah boleh dilakukan 
sebelum dan selepas solat fardu. Jika seseorang datang ke 
masjid tidak sempat menunaikan solat sunat gabliyah, dia boleh 


P 

melakukannya selepas solat fardu, kemudian melakukan solat 
sunat ba'diyah. 


SOALAN 75 
Apakah hukum meniup permukaan minuman kita? 


Jawapan 

Hukumnya adalah makruh kerana antara sebabnya adalah dapat 
memindahkan kuman atau kotoran yang berada di mulut ke dalam 
minuman kita. Jadi, itu perbuatan yang tidak baik. Walaupun tidak 
haram, namun tidak baik dan makruh hukumnya. 


SOALAN 76 
Apakah hukum seseorang yang makan tanpa membaca 
basmalah? 


Jawapan 
Hukumnya adalah makruh kerana kita disunatkan membaca 
bismillah terhadap perkara-perkara penting yang kita lakukan. 

BI sè A pa Tan SAS 
Semua perkara penting yang tidak dimulakan dengan bismillah, 
maka kurang keberkatannya. 


Maka, jangan lupa untuk membaca bismillah. Kalau terlupa 
membaca bismillah pada awalnya, pada pertengahannya kita 
teringat, bacalah : s5 4134.» 

SOALAN 77 
Apakah hukum air mata orang yang menangis terkena 
mayat? 


Jawapan 

Hukumnya tidak ada apa-apa. Tiada apa-apa masalah atau tiada 
apa-apa yang haram. Yang terlarang ialah kita menangis dengan 
meraung dan meratap. Itu yang diharamkan dalam Islam. Sekadar 
tangisan kasih sayang, tangisan kesedihan, itu tidak ada apa-apa 
hukum. Itu diharuskan dalam syariat. Tidak ada apa-apa masalah. 


SOALAN 78 

Seseorang itu mengantuk di pejabat. Bolehkah dia 
mengambil sedikit masa untuk tidur bagi menghilangkan 
mengantuk dalam melaksanakan kerjanya? 


Jawapan 

Boleh jika kadarnya tidak begitu panjang, kadar dalam bentuk 
untuk mengembalikan tenaga. Itu tidak mengapa tetapi kalau tidur 
terus, iaitu menjadi budaya kepadanya, itu adalah terlarang dan 
melanggar syarat kontrak dalam pekerjaan. Tetapi kalau berasa 
sangat mengantuk, tiada ruang melainkan dengan tidur yang 
sedikit dalam masa beberapa minit untuk mengembalikan tenaga, 
itu dimaafkan, insya-Allah. 


SOALAN 79 
Adakah seseorang itu boleh meletakkan mahar yang tinggi 
dalam perkahwinan? 


Jawapan 
Ya, tidak ada masalah untuk meletakkan mahar yang tinggi dalam 
perkahwinan selagi diredai oleh pihak pasangannya. Namun 

begitu di Malaysia, kadar mahar telah ditetapkan oleh setiap 
Jabatan Agama Islam Negeri. Mungkin yang dimaksudkan kadar 
yang tinggi ialah hantaran. Hantaran yang terbaik adalah 
sederhana. Janganlah terlampau tinggi dan tidaklah terlampau 
rendah. Jika tinggi sangat, mungkin akan membawa kepada 
pembaziran. Namun begitu, tidaklah haram. 


SOALAN 80 
Apakah hukum seseorang yang menunaikan solat tetapi tidak 
melakukan kebaikan yang lain? 


Jawapan 

Dia tetap mendapat pahala solatnya. Adapun amalan-amalan 
yang lain tidak dilakukan, mungkin zakat atau puasa, maka dia 
mendapat dosa. Di akhirat, dia akan ditimbang, amalan mana 
yang berat dan sebaliknya. 


Aa KI Aaja SI ja UG Te Ae G g Kala SA ga UG 
Allah SWT akan menimbang amalan dengan adil. Yang berat 
pahalanya akan ke syurga, yang ringan pahalanya akan ke 
neraka. Maka, kita perlu terus melakukan kebaikan dalam semua 
perkara yang difardukan oleh Allah SWT. 


SOALAN 81 
Adakah perlu membaca basmalah dalam doa gunut? 
Jawapan 


Tidak perlu membaca basmalah. Baca apa yang warid dengan 
kita, iaitu terus membaca <s 38 ös dit Tidak ada 


bismillahirrahmanirrahim. 

SOALAN 82 
Adakah batal solat seseorang yang terlupa membaca amin 
selepas selesai membaca Surah al-Fatihah? 


Jawapan 

Tidak membatalkan solat kerana amin bukan daripada Surah al- 
Fatihah. Amin ialah satu kalimah yang bersifat Allah al-Mustajib, 
“Ya Allah Ya Tuhanku, perkenankanlah doaku”. Amin ialah 
isim fi'il amar yang bersifat doa memohon kepada Allah SWT agar 
mengabulkan doa kita. Oleh itu, tidak membatalkan solat. 


SOALAN 83 
Bolehkah seseorang itu berkhalwat atau berdua-duaan 
dengan tunangnya? 


Jawapan 

Tidak boleh berdua-duaan dengan tunang kerana pertunangan itu 
bukanlah perkahwinan yang menghalalkan pasangan tersebut 
untuk berdua-duaan atau melakukan perkara yang diharamkan 
sebelum berkahwin. Pertunangan ialah perjanjian untuk 
berkahwin, bukan perkahwinan, maka hukumnya mengambil 
hukum ajnabi dan ajnabiah. Maknanya, pasangan itu tidak boleh 
berdua-duaan dan hukumnya adalah terlarang. 


SOALAN 84 
Bolehkah kita memotong kuku pada hari Selasa atau Rabu? 
Adakah terlarang? 


Jawapan 
Tidak terlarang. Sepanjang pengetahuan saya, tidak wujud dalil 
yang melarang seseorang itu memotong kuku pada hari Selasa 

atau Rabu. Yang penting, apabila panjang dan kotor, kita 
memotong dan membersihkan kuku kita. Itu yang dituntut. Tiada 
larangan pada hari Selasa atau Rabu untuk memotong kuku. 


SOALAN 85 

Bolehkah seseorang bapa biologi berkahwin dengan anak 
luar nikahnya? Maknanya, anak dari sudut biologi yang tidak 
dibinkan namanya. 


Jawapan 

Tidak boleh walaupun terdapat mazhab seperti mazhab Syafie 
mengizinkan perkahwinan tersebut dalam keadaan makruh. 
Namun begitu, secara fatwa dan magasidnya berpandangan, 
seseorang bapa biologi tidak boleh berkahwin dengan anak luar 
nikahnya kerana terdapat kesan yang buruk terhadap keluarga 
dan masyarakat. 


SOALAN 86 

Sekiranya bercampur daging ayam yang disembelih secara 
syar'ie dengan daging ayam yang tidak disembelih secara 
syar'ie dan kita tidak dapat mengetahui yang mana halal dan 
haram, adakah boleh dimakan? 


Jawapan 

Tidak boleh dimakan keseluruhannya kerana bercampur antara 
yang halal dengan haram. Jadi, kita mengutamakan hukum 
haram. Apabila bercampur antara yang halal dengan haram, 
maka yang haram mengatasinya. Oleh itu, perlu buang 
kesemuanya. 

SOALAN 87 
Seseorang itu melanggar kereta orang lain dengan tidak 
sengaja. Adakah dia perlu membayar ganti rugi? 


Jawapan 

Dia wajib membayar ganti rugi walaupun tidak sengaja melanggar 
kereta orang lain. Cuma dia tidak berdosa kerana tidak sengaja 
tetapi tetap perlu membayar ganti rugi. Dalam bab ganti rugi, 
ulama tidak mensyaratkan niat. Oleh itu, sengaja atau tidak 
sengaja, ganti rugi tetap perlu dibayar kerana dipanggil sebagai 
khitabul wadh'i. 


SOALAN 88 
Betulkah permainan nombor ekor tidak haram kerana 
merupakan satu latihan semata-mata? 


Jawapan 

Tidak betul. Pembelian nombor ekor adalah haram kerana 
termasuk dalam judi yang diharamkan oleh Allah SWT. Maka, 
jangan bermain-main dengan nombor ekor walaupun kita nampak 
seperti permainan biasa sahaja. Hukumnya haram dan berdosa 
besar. 


SOALAN 89 

Adakah solat seseorang batal jika membaca basmalah 
dengan perlahan, tidak kuat seperti yang biasa didengar di 
Malaysia? 


Jawapan 

Tidak membatalkan solat kerana tetap sah membaca basmalah 
dengan perlahan walaupun dalam Mazhab Syafie perlu dibaca 
dengan kuat tetapi dalam mazhab lain boleh membacanya 

dengan perlahan. Namun begitu, di Malaysia bacalah dengan kuat 
supaya sesuai dengan budaya atau amalan yang diamalkan di 
negara kita. 


SOALAN 90 
Batalkah puasa sekiranya tertelan sisa-sisa makanan yang 
ada di celah gigi? 


Jawapan 

Melihat kepada keadaan. Kalau kita telan dalam keadaan sedar 
atau sengaja, membatalkan puasa tetapi kalau kita telan air liur, 
tidak sedar ada makanan di celah gigi, masuk ke dalam perut kita 
tanpa sengaja dan tidak dapat dielakkan, itu dimaafkan. Disebut 
sebagai al-'Usru atau sukar untuk dielakkan. Jadi, itu dimaafkan. 
Tengok kepada dua keadaan tersebut. 


SOALAN 91 
Adakah sah mengambil wuduk dengan membasuh kepala 
tanpa menyapunya? 


Jawapan 

Sah mengikut Mazhab Syafie kerana apabila seseorang itu 
membasuh kepalanya, sudah merangkumi menyapu. Namun 
begitu, Mazhab Hambali mengatakan tidak sah kerana Allah SWT 
menyuruh kita menyapu kepala. Jadi, kalau kita membasuh 
rambut di kepala mengikut Mazhab Syafiee, sah tetapi mengikut 
Mazhab Hambali, tidak sah melainkan dengan menyapu. Tetapi 
pendapat yang terkuat, hukumnya adalah sahih dan solat yang 
dilakukan adalah sah. 

SOALAN 92 
Bolehkah apabila menunaikan solat, saya melafazkan 
takbiratulihram dengan Allahuljalil? 


Jawapan 

Tidak sah. Kita mesti menyebut dengan kalimah Allahuakbar. 
Sekalipun kita menyebut dengan kalimah Allahukabir, pun tidak 
sah. Yang sah hanya Allahuakbar. Tetapi kalau kita menambah 
alif lam, tidak memudaratkan. Maknanya, solat kita tetap sahih. 
Contohnya, kita menyebut Allahul akbar. Mengikut Mazhab 
Syafie, tidak mengapa tetapi yang afdalnya, kita melakukan 
seperti yang disebut dalam kitab atau yang warid daripada sunah 
Rasulullah SAW, iaitu dengan kalimah Allahuakbar. 


SOALAN 93 
Apakah hukum kedudukan darah haid? Adakah najis 
mughallazah, najis mukhafafah atau najis mutawassitah? 


Jawapan 

Darah haid ialah najis mutawassitah yang wajib dibuang warna, 
bau atau rasanya dengan pembasuhan air. Sekiranya warnanya 
tidak dapat dibuang kerana terlampau pekat, maka dimaafkan. 


SOALAN 94 
Apakah hukum sujud dengan hidung? Adakah wajib atau 
tidak? 


Jawapan 

Tidak wajib mengikut Mazhab Syafie. Mengikut Mazhab Syafie, 
yang wajib adalah sujud dengan dahi yang terbuka, bukan dengan 
hidung. Adapun Mazhab Hanafi memberikan pilihan sama ada 
dengan hidung atau dahi. Oleh itu, mazhab kita lebih mudah untuk 

dipraktikkan di Malaysia. Maka, insya-Allah kalau hidung tidak 
terkena lantai, tidak membatalkan solat kita. 


SOALAN 95 

Saya mandi wajib, kemudian saya terlupa mengenakan air 
pada salah satu anggota badan. Selang beberapa jam, saya 
ingat semula. Adakah saya perlu mandi semula? 


Jawapan 

Tidak perlu. Cukuplah membasuh atau mengalirkan air pada 
bahagian badan yang tidak terkena kerana tidak disyaratkan 
berturut-turut bagi anggota badan yang berhadas besar. Oleh itu, 
hanya basuh pada bahagian yang tidak terkena. 


SOALAN 96 

Bolehkah seorang abang atau seorang lelaki berkahwin 
dengan adik susuannya? 

Jawapan 

Haram, tidak sah dan tidak boleh berkahwin kerana mereka 
seperti adik-beradik kandung melainkan tidak mewarisi faraid. 
Yang lain sama sahaja, boleh berkhalwat dan bersalaman kerana 
dia ialah adik susuan yang sabit secara rodho', maka hubungan 
mahram, tidak boleh berkahwin selama-lamanya. 


SOALAN 97 
Saya terbaca hadis, sesiapa yang meninggalkan solat dengan 
sengaja, hukumnya kafir. Apakah maknanya, ustaz? 


Jawapan 

Itu ialah kafir nikmat, bukan kafir yang membatalkan akidah. Itulah 
pandangan jumhur ulama termasuk Mazhab Syafie. Sesiapa yang 
meninggalkan solat dengan sengaja, hukumnya berdosa besar 

seolah-olah dia seperti orang kafir yang tidak pernah menunaikan 
solat. Beza kita orang Islam dengan orang kafir adalah tidak 
menunaikan solat. Oleh itu, orang Islam yang tidak menunaikan 
solat, seolah-olah dia melakukan seperti perbuatan orang kafir. 
Tetapi dia bukanlah menjadi kafir yang memurtadkannya. Kalau 
dia meninggal dunia, kita tetap melakukan solat jenazah 
terhadapnya dan dia ditanam di perkuburan Islam. Itulah maksud 
hadis tersebut. 


SOALAN 98 
Bolehkah seseorang wanita pergi ke spa dengan meminta 
pekerja di situ membuang bulu kemaluannya? 


Jawapan 

Haram kerana membuang bulu kemaluan untuk kecantikan tiada 
sebarang keperluan atau dharurah. Maka, apabila perkhidmatan 
itu disediakan atau seseorang wanita pergi ke spa untuk 
mendapatkan perkhidmatan sedemikian adalah haram kerana 
terdedah kepada aurat yang besar dan tiada keperluan untuk 
meminta orang lain membuang bulu kemaluannya walaupun 
orang itu perempuan. Yang boleh membuang bulu kemaluannya 
ialah suaminya atau dirinya sahaja. 


SOALAN 99 
Apakah hukum air mazi? Adakah najis? 


Jawapan 

Air mazi ialah najis mutawassitah. Sama seperti air kencing, wajib 
dibasuh dengan air mutlak. Air mazi ialah air yang keluar ketika 
ada syahwat, berlendir, maka wajib dibersihkan daripada 
kemaluan dengan basuhan air, bukan mengelap atau menyapu. 

SOALAN 100 
Adakah sedekah hanya ditumpukan pada hari Jumaat? 


Jawapan 

Tidak. Sedekah ialah ibadah sunat mutlagah. Maknanya, sunah 
yang tidak terikat dengan zaman, bila-bila masa sahaja kita boleh 
bersedekah, pada siang dan malam, secara terang atau 
sembunyi. Namun begitu, pada hari Jumaat, hari yang berkat, kita 
digalakkan lagi untuk bersedekah. Kita bukan sahaja digalakkan 
bersedekah pada hari Jumaat, tetapi juga di Makkah, di tempat- 
tempat yang berkat serta pada waktu yang berkat. Oleh itu, 
teruskan bersedekah. Cuma pada hari Jumaat, perlu 
perbanyakkan lagi. 


BAHAGIAN 
DUA 

SOALAN 101 
Sahkah seseorang yang sakit berpuasa? 


Jawapan 

Sah, walaupun dia sakit dan diberikan keuzuran untuk berbuka 
puasa, namun dia tetap meneruskan puasanya. Hukum puasanya 
adalah sahih. 


SOALAN 102 

Benarkah seorang wanita yang meninggal dunia ketika 
bersalin hasil daripada perzinaan dianggap sebagai mati 
syahid? 


Jawapan 

Benar. Walaupun dia telah melakukan dosa besar tetapi rahmat 
Allah SWT itu luas. Dia meninggal dunia dalam keadaan bersalin, 
tetap tergolong dalam kalangan syahid akhirat, bukan syahid 
dunia. Insya-Allah, Allah SWT akan mengampunkan dosanya 
dengan rahmat Allah SWT. Mudah-mudahan dia dimasukkan ke 
syurga Allah SWT. Tetapi eloklah dia bertaubat nasuha selepas 
melakukan dosa besar itu. 


SOALAN 103 
Adakah seorang wanita masih wajib menggadakan puasanya 
walaupun setelah membayar fidyah? 


Jawapan 

Dia tetap wajib menggadakan puasanya. Fidyah merupakan 
perkara kedua berbentuk denda. Contohnya seseorang yang 
bersalin, tidak sempat untuk menggadakan puasa pada tahun itu, 
kemudian menggadakan puasa pada tahun hadapan, iaitu 

selepas Ramadan yang kedua, maka dia perlu membayar fidyah 

tetapi tetap perlu menggadakan puasa itu, tidak gugur kewajipan. 
Ati fa del Ui Ke c 

Sesiapa yang bermusafir atau sakit, lalu berbuka puasa, dia wajib 

menggantikan puasanya pada hari-hari yang lain. 


Oleh itu, asasnya adalah dengan menggadakan puasa. Walaupun 
dia membayar fidyah, tetap perlu menggadakan puasa dahulu. 
Selepas gada, barulah membayar fidyah. Itulah yang tepat. 


SOALAN 104 
Bolehkah seorang wanita menindik subang di telinganya? 


Jawapan 

Harus tetapi jangan berlebihan. Boleh menindik atau meletakkan 
subang di telinga dalam keadaan yang sederhana. Satu di telinga 
kanan, satu di telinga kiri. Cuma jangan tunjukkan kepada ajnabi. 
Tunjukkan kepada mahram dan ahli keluarga sahaja. Oleh itu, 
memakai atau menindik subang di telinga, hukumnya adalah 
harus, tidak mengapa. 


SOALAN 105 
Bagaimanakah cara berniat gada dalam solat? 
Jawapan 


Sahaja aku solat fardu Zohor (jika tertinggal solat Zohor) empat 
rakaat gada kerana Allah Taala. Mudah sahaja. 

SOALAN 106 

Apakah hukum apabila seseorang itu ketika menunaikan 
solat, mukanya berpaling dari kiblat tetapi dadanya 
menghadap kiblat? 


Jawapan 

Hukum solatnya adalah makruh tetapi tetap sah kerana yang 
disyaratkan ialah dada menghadap kiblat. Jika muka berpaling, 
tidak membatalkan solat. Cuma makruh kerana ketika mendirikan 
solat, mata kita disunatkan menghadap atau melihat tempat sujud. 
Hal ini bermakna, kepala kita perlulah ke arah kiblat tetapi tunduk 
sedikit untuk mata melihat tempat sujud. Oleh itu, jika kita 
berpaling dengan sengaja, maka hukumnya adalah makruh. 


SOALAN 107 
Bolehkah seorang wanita membaca al-Quran dalam keadaan 
tidak bertudung? 


Jawapan 

Hukumnya boleh, tiada masalah. Cuma seeloknya dia memakai 
tudung atau menutup rambutnya. Itu lebih baik, lebih beradab. 
Jika dia membaca al-Quran dalam keadaan tidak memakai 
tudung, hukumnya tidak mengapa. Paling kurang pun, dikatakan 
makruh. Itu sahaja. 


SOALAN 108 
Apakah hukum mencukur rambut atau jambul bayi mengikut 
pandangan Islam? 


Jawapan 
Mencukur rambut atau jambul yang ada pada bayi yang dilahirkan 
adalah sunat. Kata ulama, untuk membuang segala kotoran 

akhlak yang tidak baik, kita buang rambut yang ada pada bayi 
ketika tujuh hari dilahirkan. Itu adalah sunah kerana mencukur 
rambut atau jambul hanya disunatkan kepada kanak-kanak yang 
dilahirkan. Selepas dewasa, tiada sunah untuk kita membotakkan 
kepala melainkan mereka yang melakukan ibadah haji atau 
umrah. Oleh itu, apabila seseorang bayi dilahirkan, cukup sahaja 
tujuh hari, maka disembelih seekor kambing dan dicukur rambut 
di kepala bayi tersebut. 


SOALAN 109 

Sedia maklum jika kita pergi ke rumah orang, apabila hendak 
melaksanakan solat berjemaah, orang yang paling layak dan 
afdal menjadi imam ialah tuan rumah. Tetapi sekarang, yang 
menjadi tuan rumah ialah orang yang menyewa, iaitu dia 
menyewa rumah milik orang lain. Jadi, apabila datang tuan 
rumah yang asal untuk menziarahinya, maka siapakah yang 
paling layak menjadi imam? 


Jawapan 

Orang yang menyewa kerana tuan pemilik asal telah menjual 
manfaat rumah kepada orang yang menyewa rumah tersebut. 
Seolah-olah dia telah memiliki rumah itu secara manfaat 
walaupun tidak memiliki rumah secara keseluruhan. Oleh itu kata 
ulama, imam solat berjemaah yang paling afdal ialah orang yang 
menyewa, bukan tuan rumah yang asal kerana dia telah memiliki 
manfaat rumah tersebut. Tetapi jika tuan rumah yang asal mahu 
menjadi imam, tiada masalah. Cuma di sini, kita bincangkan dari 
sudut afdal. 

SOALAN 110 

Bolehkah seorang lelaki yang telah menyusu dengan seorang 
wanita bersalam dengan ibu kepada ibu susuannya? 
Jawapan 

Boleh kerana ibu kepada ibu susuan, hukumnya sama seperti 
nenek atau ibu kepada ibu kandung kita. Oleh itu hukumnya, 
mereka ialah mahram, boleh bersalaman dan tidak boleh 
berkahwin kerana hukum menyusu atau disebut sebagai al-rada' 
seperti kandung. Hubungannya dengan ibu kepada ibu 
susuannya sama seperti neneknya. 


SOALAN 111 

Bolehkah seseorang berkahwin dengan robot kerana pada 
zaman sekarang ini, ada orang mencipta robot sama seperti 
rupa manusia? Jika dia berkahwin, sah atau tidak sah? 


Jawapan 

Hukumnya tidak sah kerana robot bukanlah seorang insan 
walaupun rupanya seperti manusia. Dia bukan mukalaf, maka 
perkahwinan itu adalah batil dan tidak sah. Sekiranya berlaku 
persetubuhan, hukumnya sama seperti beronani dan boleh 
membawa kepada dosa besar kerana niatnya bersetubuh. 


SOALAN 112 

Sekiranya seseorang itu melakukan IVF dan dia terpaksa 
melakukan onani pada bulan puasa, adakah membatalkan 
puasanya? 


Jawapan 

Hukumnya adalah batal kerana onani dengan apa-apa sahaja 
cara, untuk IVF atau seumpamanya ialah salah satu perkara yang 
membatalkan puasa. Cuma saya nasihatkan, tangguhkanlah. 

Buat temu janji dengan doktor pada waktu malam sekiranya 
diizinkan oleh doktor. Jika tidak, tangguhkanlah selepas Ramadan 
kerana hal itu membawa kepada pembatalan puasa. Cuma jika 
lakukan juga, hukumnya adalah batal puasa. 


SOALAN 113 
Bolehkah melakukan IVF dengan pasangan bukan isteri 
seperti ibu tumpang dan seumpamanya? 


Jawapan 

Haram secara ijmak kerana syarat untuk melakukan IVF mestilah 
pasangan suami isteri. Hatta, sekiranya dengan madu sekali pun, 
misalnya kita ambil ovum daripada isteri pertama, letakkan dalam 
rahim isteri kedua, tetap haram. Oleh itu, sebelum melakukan IVF, 
pihak hospital perlulah memastikan mereka ialah pasangan suami 
isteri serta diambil sperma dan ovum daripada mereka berdua, 
bukan daripada orang lain. 


SOALAN 114 
Adakah batal puasa sekiranya saya menderma darah pada 
bulan Ramadan? 


Jawapan 

Tidak batal puasa. Cuma makruh sahaja tetapi jika memang 
diperlukan oleh pihak hospital kerana keperluan darah yang 
begitu banyak, misalnya hospital kekurangan darah, banyak kes 
kemalangan dan seumpamanya, ketika itu, hilang makruh kerana 
ulama menyatakan : 

dell GI Jay dal SI 
Hukum makruh itu hilang apabila terdapat keperluan 


O 

Dalam hal ini, berlaku keperluan yang melibatkan nyawa, insya- 
Allah tidak makruh. 


SOALAN 115 
Bolehkah saya memberikan anak saya kepada orang bukan 
Islam untuk menyusu? Apakah hukumnya? 


Jawapan 

Hukumnya adalah makruh. Kita tidak boleh memberi anak kita 
kepada orang bukan Islam untuk menjadi anak susuan. Walaupun 
tidak haram tetapi makruh. Dibimbangi ada perkara-perkara yang 
akan menjadikannya terpengaruh dengan budaya bukan Islam. 
Saya berharap tidak akan berlaku perkara sedemikian. Walaupun 
dia menyusu sebanyak lima kali sabit pengharaman dan menjadi 
mahram tetapi pada dasarnya, tidak digalakkan. 


SOALAN 116 

Bolehkah seorang ayah angkat berkahwin dengan anak 
angkatnya? Dia menjaganya dari kecil. Apabila telah dewasa, 
teringin untuk berkahwin dengan anak angkatnya. Adakah 
harus? 


Jawapan 

Harus kerana mereka bukanlah mahram. Cuma berlaku atau 
tidak, saya tidak pasti tetapi jika ingin berkahwin, hukumnya harus 
kerana mereka bukan mahram. 


Q 

SOALAN 117 
Adakah nafkah yang tidak dibayar oleh suami kepada 
isterinya dianggap sebagai hutang? 


Jawapan 

Ya, menjadi hutang mengikut Mazhab Syafie. Kalau tiga bulan dia 
tidak membayar nafkah kepada isterinya kerana masalah 
kewangan, semuanya direkodkan sebagai hutang. Apabila sudah 
mempunyai duit, isteri boleh menuntut kadar nafkah yang menjadi 
tunggakan tersebut. Tetapi jika isteri mahu menghalalkannya, 
tiada masalah. 


SOALAN 118 

Adakah sah sesuatu tawaran atau promosi yang menawarkan 
sebuah kereta, belum diletakkan harga tetapi sesiapa yang 
mahu membeli, perlu membayar RM500 terlebih dahulu 
sebagai wang tempahan? Adakah cara begitu sah mengikut 
pandangan fikah? 


Jawapan 

Insya-Allah, sah kerana belum ada kontrak jual beli. Wang 
tempahan itu sebagai komitmen untuk menunjukkan dia berjanji 
untuk membeli walaupun belum lagi disebut harga kereta 
tersebut. Hal ini tidak termasuk dalam penipuan atau gharar yang 
merosakkan akad kerana mereka akan membuat akad atau 
kontrak jual beli yang lain. Oleh itu, tidak menyebut harga dalam 
penempahan yang bukan dalam bentuk kontrak jual beli tidak 
termasuk dalam perkara yang membatalkan. 


P 

SOALAN 119 
Bolehkah orang buta berjual beli? 


Jawapan 

Hukumnya boleh sekiranya tiada sebarang kemusykilan atau 
perkara-perkara yang tersembunyi, dia mampu mengenal dengan 
caranya yang tersendiri, menggunakan teknik-teknik tertentu dan 
maklumat-maklumat yang boleh diperoleh, maka tiada masalah. 
Ulama dahulu tidak mengizinkan kerana dikhuatiri orang buta itu 
tidak mengetahui perkara-perkara tersebut, perkara tersebut 
majhul atau tidak diketahui barang tersebut, maka tidak sah. 
Namun begitu pada zaman sekarang, mereka mampu membeli 
tanpa sebarang penipuan, dengan maklumat yang dapat 
diperoleh melalui ilmu-ilmu yang dimiliki dan teknik-teknik 
pembelajaran mereka, maka insya-Allah, jual beli mereka itu 
sahih. 


SOALAN 120 
Bolehkah seseorang itu melakukan sujud syukur dalam 
solat? 


Jawapan 

Tidak boleh kerana sujud syukur satu ibadat manakala solat satu 
ibadat yang lain. Jika seseorang itu melakukan sujud syukur 
dalam solat, maka terbatal solatnya. Jadi, jangan buat. Jika 
hendak melakukannya, lakukan apabila mendapat nikmat, 
anugerah dan sebagainya ketika di luar ibadat solat. 

SOALAN 121 
Bolehkah seorang yang bisu menyembelih haiwan seperti 
lembu? Adakah sah sembelihan itu? 


Jawapan 

Sahih. Yang penting, dia seorang Islam. Ungkapan bismillah tidak 
wajib. Sembelihannya tepat, itu cukup untuk mengesahkan 
sembelihan tersebut. Dia tidak perlu untuk bercakap kerana 
bismillah bukan rukun wajib dalam penyembelihan, sunat sahaja 
tetapi dia boleh membacanya dalam hati. 


SOALAN 122 
Betulkah belalang boleh dimakan? 


Jawapan 

Belalang ialah haiwan yang boleh dimakan termasuklah 
bangkainya. Jika belalang itu mati, kita mahu memasak gulai, 
boleh. Cuma saya tidak pernah jumpa di Malaysia makan gulai 
belalang. Disebutkan dalam hadis, dua bangkai yang dihalalkan 
ialah ikan dan belalang. 


SOALAN 123 
Betulkah kanak-kanak dilarang berkeliaran pada waktu 
Maghrib? 


Jawapan 

Ya, betul. Kanak-kanak dilarang berkeliaran pada waktu Maghrib 
kerana waktu itu syaitan berkeliaran. Kita bimbang apa-apa terjadi 
kepada mereka. Oleh itu, setengah jam atau 40 minit sebelum 
Maghrib, masukkan mereka ke dalam rumah untuk menjaga 


keselamatan mereka. 

SOALAN 124 
Adakah batal solat saya sekiranya saya terkentut ketika 
membaca doa selepas solat? 


Jawapan 

Tidak batal kerana telah selesai mendirikan solat. Tiada masalah 
walaupun terkentut. Cuma tidak beradab apabila kentut ketika 
berdoa. Namun begitu, tidak batal solatnya. Solatnya adalah sahih 
dan tidak perlu diulang semula. 


SOALAN 125 

Seseorang itu berjunub, namun lupa untuk mandi hadas. 
Kemudian, dia menyembelih haiwan. Adakah sah dan haiwan 
sembelihan tersebut boleh dimakan? 


Jawapan 

Hukumnya sah. Seseorang yang berjunub misalnya, pekerja lupa 
untuk mandi wajib. Dia menyembelih banyak haiwan, puluhan 
ekor. Kesemua haiwan sembelihan tersebut, jika mengikut syarat- 
syarat sembelihan, maka sembelihan tersebut adalah halal. 


SOALAN 126 
Bolehkah seseorang itu memijak kubur dengan sengaja? 


Jawapan 

Tidak boleh. Dia seperti tidak menghormati jenazah tersebut. 
Seperti mana kita tidak boleh memijak orang yang hidup, begitu 
juga tidak boleh memijak kubur orang yang telah meninggal dunia. 
Kalau ramai-ramai mahu mengebumikan jenazah, terpaksa 
memijak kubur, itu dimaafkan. Jika sengaja memijak, tidak boleh 


dan terlarang. 

SOALAN 127 
Adakah terdapat cara untuk melipat sejadah dengan betul? 


Jawapan 

Tiada cara lipatan sejadah yang khusus. Yang penting, sejadah 
dilipat dengan baik, beradab sama ada petak atau tiga segi, yang 
penting diletak di tempat yang sesuai dengannya. Lipatan itu 
mengikut kesesuaian bentuk sejadah, kain dan seumpamanya. 
Maka, tiada satu lipatan yang khusus, yang penting elok. 


SOALAN 128 
Bolehkah orang lelaki yang berambut panjang mengikat 
rambutnya? 


Jawapan 

Hukumnya adalah makruh. Pada zaman ini, rambut panjang 
bukanlah dikatakan sunah yang baik kerana tidak 
menggambarkan budaya kita. Orang-orang soleh di Malaysia 
tidak berambut panjang. Jika berambut panjang, tidak menjadi 
sunah pada zaman sekarang. Apabila kita mengikat rambut, 
hukumnya tidak menjadi haram tetapi dekat kepada makruh 
sahaja. Oleh itu, tidaklah berdosa melakukan perkara sedemikian. 


SOALAN 129 
Bolehkah seseorang itu menjual barang yang belum dia 
miliki? 


Jawapan 

Tidak boleh. Seseorang itu disyaratkan memiliki barang yang 
hendak dijual. Contohnya, dia menjual telefon bimbit kepada 
seseorang. Dia belum memiliki telefon bimbit tersebut. Orang 
memberi duit kepadanya, lalu dia membelinya di kedai lain. Dia 
mengambil telefon bimbit tersebut dan memberikannya kepada 


P 

orang yang memberi duit itu dengan akad jual beli, sedangkan 
barang tersebut dia belum miliki pada asalnya. Jual beli seperti ini 
tidak boleh dilakukan. Jadi, untuk menjual barang, sesuatu barang 
tersebut mesti kita miliki walaupun mungkin barang tersebut ada 
di rumah kita. Kalau tidak memilikinya, cukuplah kita menjadi wakil 
atau broker sahaja. Oleh itu, kita tidak boleh meletakkan lafaz jual 
beli dalam keadaan barang yang tidak kita miliki. 


SOALAN 130 
Bolehkah saya menggadakan solat Zohor selepas solat fardu 
Asar? 


Jawapan 

Boleh. Bagi menggadakan solat fardu, tiada waktu haram seperti 
kita melaksanakan solat-solat sunat. Waktu mana-mana pun kita 
boleh gada. Selepas Asar, selepas Subuh, waktu tengah hari dan 
semua waktu yang dikatakan haram hanya untuk menunaikan 
solat sunat. Adapun untuk menggadakan solat fardu, tiada waktu 
haram. 


SOALAN 131 

Kita tahu, menjual ikan yang berada di dalam air adalah 
terlarang tetapi adakah terdapat keadaan yang membolehkan 
kita menjual ikan yang berada di dalam air? 


Jawapan 

Ada. Seperti yang kita tahu, kaedah asal tidak boleh menjual ikan 
yang berada di dalam air. Cuma dikecualikan apabila cukup tiga 
syarat. Yang pertama, ikan itu kita miliki, contohnya di dalam 
akuarium. Yang kedua, air itu jernih, kita nampak. Jika di dalam 
akuarium, kita nampak ikan itu. Jika di dalam kolam yang besar, 
kita tidak nampak ikan. Itu tidak boleh. Yang ketiga, boleh 

ditangkap. Kalau tidak boleh ditangkap, susah misalnya, di laut. 
Jika cukup tiga syarat itu, dimiliki, air dapat dilihat, kemudian boleh 
ditangkap, maka kita boleh menjual ikan yang berada di dalam air. 


SOALAN 132 
Apakah beza antara sertu dengan samak? 


Jawapan 

Sertu ialah basuhan hasil daripada najis anjing atau khinzir, 
dibasuh dengan tujuh kali basuhan. Salah satu daripada tujuh 
basuhan itu dicampur dengan air tanah dan disiram ke tempat 
yang perlu dibasuh. Adapun samak ialah cucian terhadap kulit- 
kulit haiwan yang telah mati, dibersihkan, dicuci kulitnya sehingga 
kalau diletakkan di dalam air, air itu tidak berbau dan kulit itu 
bersih daripada segala lemak atau bau-bau busuk yang 
menunjukkan najis. Oleh itu, sertu ialah penyucian daripada najis 
anjing atau khinzir manakala samak ialah penyucian terhadap 
kulit-kulit haiwan yang lain untuk dibuat pakaian atau 
seumpamanya. 


SOALAN 133 
Apakah pengertian harus mengikut pandangan syariat atau 
Islam kerana harus dalam bahasa Melayu bersifat wajib? 


Jawapan 

Harus dalam Islam bersifat pilihan. Maknanya, boleh dilakukan 
dan boleh ditinggalkan. Tiada satu kelebihan dalam meninggalkan 
dan tiada satu kelebihan dalam melakukan. Seperti makan, benda 
yang harus. Seperti berkahwin, benda yang harus walaupun ada 
sunah-sunahnya tetapi merupakan benda-benda yang bersifat 
syahwat yang jika tiada syariat pun, kita akan lakukan seperti 
perkahwinan, makan minum, tidur dan sebagainya. Itulah yang 

dinamakan harus. Kita mempunyai pilihan untuk melakukannya 
atau tidak. Jika melakukannya, tiada pahala, jika ditinggalkan, 
tiada dosa. Itulah maksud harus. 


SOALAN 134 
Adakah seseorang yang melahirkan anak tanpa nifas wajib 
untuk mandi wajib? 


Jawapan 

Dia wajib menunaikan mandi wajib atau hadas besar. Kerana 
apa? Melahirkan anak itu dianggap seperti mengeluarkan air mani 
kerana anak itu atau bayi tersebut terhasil daripada air mani. 
Ulama menganggap seolah-olah mengeluarkan air mani, maka 
dinamakan sebagai mandi wiladah. 


SOALAN 135 
Adakah meludah akan membatalkan wuduk? 


Jawapan 

Tidak, meludah bukanlah perkara yang membatalkan wuduk. 
Yang membatalkan wuduk, yang penting untuk kita ingat, keluar 
dari lubang kemaluan depan atau belakang. Yang keluar dari 
mulut sama ada muntah, ludah dan seumpamanya walaupun 
kotor dan najis, tidak membatalkan wuduk. 

SOALAN 136 
Benarkah wanita boleh bermimpi hingga keluar air mani? 
Adakah wajib mandi ke atasnya? 


Jawapan 

Benar. Ada sebahagian wanita yang bermimpi, lalu keluar air 
mani, maka ketika itu dia wajib untuk mandi wajib. Tidak boleh 
kata mimpi itu hanya berlaku kepada lelaki. Ada juga berlaku 
kepada wanita. Apabila dia bermimpi dan keluar air mani, dia 
wajib menunaikan mandi wajib atau hadas besar seperti kaum 
lelaki. 


SOALAN 137 
Bolehkah seorang Muslim memberi sedekah kepada orang 
bukan Muslim? 


Jawapan 

Diharuskan, bahkan digalakkan untuk memberi sedekah kepada 
manusia walaupun kepada orang bukan Islam kerana sedekah 
tidak melibatkan perkara-perkara yang wajib seperti zakat. Maka, 
diharuskan. Kaedah kita, orang bukan Islam boleh menerima 
sedekah daripada kita dan kita pun boleh menerima sedekah 
daripada mereka. Jadi, tiada masalah. Wang sedekah sunat 
diberikan kepada orang bukan Islam yang memerlukan selagi 
mereka tidak memerangi Islam dan umat Islam. 


SOALAN 138 
Adakah wanita wajib menunaikan solat Jumaat? 


Jawapan 
Tidak wajib. Wanita tidak wajib menunaikan solat Jumaat. Cuma 
yang seronoknya, jika dia pergi menunaikan solat Jumaat dua 

rakaat dan mendengar khutbah atau dia pergi tetapi terlewat dan 
sempat menunaikan solat Jumaat dua rakaat bersama dengan 
imam, gugur solat fardu Zohor ke atasnya. Itulah perbuatan yang 
tidak wajib tetapi apabila dilakukan, kefarduan digugurkan. Oleh 
itu, jika wanita berpeluang untuk menunaikan solat Jumaat, dia 
mendirikan solat Jumaat bersama-sama 40 orang jemaah ke atas, 
maka dia telah mendapat kelebihan, iaitu solat Jumaat dan gugur 
solat fardu Zohor ke atasnya. 


SOALAN 139 

Seseorang itu menunaikan solat Zohor. Pada sangkaannya, 
telah masuk waktu. Tiba-tiba, setelah dia selesai menunaikan 
solat Zohor, belum lagi masuk waktu. Jadi, apakah 
kedudukannya? 


Jawapan 
Solat Zohor yang didirikannya tidak sah dan hanya menjadi solat 
sunat. Oleh itu, solatnya menjadi sunat walaupun dia berniat solat 
Zohor tetapi belum masuk waktu. Maka, ini disebut sebagai 

pr vera Jla I) 
Apabila batal yang khusus, kekal yang umum, (iaitu solat sunat) 


Hal ini bermakna, solat Zohor tidak sah, tetapi menjadi solat sunat. 
Maka, dia perlu mengulang semula solat fardu Zohor. 


SOALAN 140 
Bolehkah anak luar nikah menjadi imam dalam solat? 


Jawapan 

Sekiranya dia lengkap syarat, cukup umur, mampu untuk 
mendirikan solat, faham rukun dan syarat dalam solat, bacaannya 
fasih serta menepati hukum tajwid, maka sah dan dia dibolehkan 

menjadi imam solat bagi jemaah. Cuma ulama khilaf sama ada 
makruh atau tidak makruh. Oleh itu, anak luar nikah boleh menjadi 
imam solat apabila dia seorang yang telah cukup umur atau dia 
kanak-kanak yang mumaiyiz, matang, faham rukun solat dan 
syaratnya. 


SOALAN 141 
Adakah seseorang itu perlu berhijrah secara total, 
meninggalkan segala larangan atau perlu berhijrah sedikit 
demi sedikit? 


Jawapan 

Asasnya, kita perlu meninggalkan maksiat secara total. Itu 
penghijrahan yang hakiki. Maksiat perlu ditinggalkan secara total. 
Kita tidak boleh melakukan sebahagian maksiat dan 
meninggalkan sebahagian maksiat lagi. Namun begitu, sekiranya 
tidak mampu untuk melawan keseluruhannya, kita juga boleh 
melakukan taubat secara berperingkat-peringkat. 


Contohnya, seseorang itu melakukan maksiat yang terlalu besar, 
jadi dia meninggalkan yang sangat besar seperti seseorang itu 
melakukan zina dan bermain judi. Jadi, dia mahu bertaubat 
daripada berzina dahulu tetapi tidak dapat untuk meninggalkan 
perbuatan judi lagi. Boleh, namun dia tetap berdosa tetapi cukup 
baik apabila dia berjaya meninggalkan perbuatan zina dahulu. Dia 
meninggalkan perbuatan zina, dia bertaubat daripada sebahagian 
dosa besarnya, dianggap sebagai sah. 


Cuma dosa yang dilakukan olehnya tetap ditanggung. Namun 
begitu, cara sedemikian tetap dianggap boleh diterima. Mudah- 
mudahan Allah SWT memberikan pertolongan kepadanya untuk 
meninggalkan segala dosa besar yang wajib ditinggalkan secara 


total. 

SOALAN 142 
Bolehkah seorang wanita memakan pil untuk melambatkan 
haidnya bagi melakukan ibadat seperti umrah dan puasa? 


Jawapan 

Boleh, dengan dua syarat. Pertama, pil itu tidak mendatangkan 
kemudaratan hasil daripada nasihat seorang doktor pakar dan 
yang kedua, niatnya baik untuk melakukan ibadat seperti umrah 
atau puasa. Dia mahu memenuhkan puasa Ramadan, dia 
mengambil pil tersebut untuk melambatkan haid. Jika ada dua 
syarat itu, maka pengambilan pil tersebut tidak salah tetapi kalau 
ada kemudaratan atau atas tujuan yang tidak baik seperti untuk 
pelacuran atau mahu mempercepat haid bagi menghalang 
suaminya daripada bersetubuh dengannya, maka haram kerana 
niat yang tidak baik. 


SOALAN 143 

Apabila seseorang jenazah yang meninggal kerana ditimpa 
virus Corona, bagi mereka yang tidak dapat menunaikan 
solat jenazah ke atas jenazah tersebut secara berjemaah, 
adakah mereka boleh menunaikan solat jenazah secara 
ghaib? 


Jawapan 

Mengikut Mazhab Syafie adalah harus. Apabila seseorang itu 
terhalang dengan sebab-sebab yang sangat logik atau diizinkan 
oleh syarak seperti kita sekarang terhalang untuk melaksanakan 
solat jenazah secara berjemaah atau beramai-ramai, maka kita 
boleh melaksanakan solat jenazah secara ghaib di rumah atau di 
mana-mana walaupun berdekatan dengan jenazah atau 
perkuburan kerana terdapat halangan-halangan yang diterima 
oleh syarak. Maka, tidak mengapa jika kita menunaikan solat 

ghaib setelah jenazah dimandikan dan dikafankan bagi jenazah 
yang ditimpa penyakit Corona. 


SOALAN 144 

Saya terdengar satu ceramah. Ustaz itu menyebut, kita 
disunatkan melakukan al-istihdad. Apakah makna al- 
istihdad? 


Jawapan 

Al-istihdad ialah kita membuang bulu kemaluan apabila panjang 
dan tidak selesa. Kita disunatkan mencukur atau membuang bulu 
kemaluan dengan sebarang jenis peralatan seperti gunting atau 
pisau cukur. Itulah makna al-istihdad. 


SOALAN 145 
Seseorang imam terlupa untuk membaca basmalah dalam al- 
Fatihah. Adakah solatnya sah? 


Jawapan 

Tidak sah kerana basmalah ialah sebahagian daripada surah al- 
Fatihah. Itu merupakan pandangan Mazhab Syafiedan Mazhab 
Ahmad ibn Hambal. Oleh itu, sekiranya seseorang itu terlupa 
untuk membaca basmalah, dia perlu mengulang kembali dengan 
membaca basmalah dan membaca ši — A ii kerana basmalah 


itu satu ayat daripada tujuh ayat Surah al-Fatihah. 

SOALAN 146 
Adakah kita boleh meminta doa untuk bersabar? 


Jawapan 
Boleh dan memang dituntut kerana kesabaran itu merupakan sifat 
yang sangat penting dalam kehidupan kita. Dalam doa yang kita 
mohon kepada Allah SWT: 

beo lea & 
Ya Allah ya Tuhanku, limpahkanlah kepada kami kesabaran untuk 
menghadapi segala cubaan kehidupan yang sangat pedih ini, 
kesabaran untuk melaksanakan ibadat dan kesabaran untuk 
ikhlas dalam setiap ibadat yang dilakukan kepada Allah SWT. 
Teruskan berdoa agar Allah SWT mengurniakan sifat kesabaran 
kepada kita. 


SOALAN 147 
Adakah kita membaca doa makan semata-mata untuk makan 
sahaja? 


Jawapan 

Tidak. Kita membaca apa-apa jua doa untuk beribadat kepada 
Allah SWT. Yang kedua, untuk diberkati makanan tersebut. Yang 
ketiga, untuk mensyukuri nikmat Allah SWT. Oleh itu, doa itu 
bukan sekadar untuk makan tetapi untuk mendapatkan 
keberkatan dan sebagai ibadat kepada Allah SWT. 

SOALAN 148 
Bolehkah seseorang itu melaksanakan solat sunat Duha 
ketika bekerja? 


Jawapan 

Boleh kalau kadar yang dimaafkan oleh syarikat seperti dalam 
tempoh lima hingga 10 minit. Jangan panjang sangat, dirikan solat 
dua rakaat, jadi kita cepatkan. Sesetengah pejabat memang 
memberi keizinan untuk minum atau rehat seketika. Oleh itu, 
waktu sedemikian kita lakukan ibadat solat sunat duha dalam dua 
atau empat rakaat secara ringkas. 


SOALAN 149 
Adakah kita digalakkan berumah dekat dengan masjid? 


Jawapan 

Sudah tentu. Kita digalakkan tinggal berdekatan dengan masjid 
agar dapat pergi ke masjid atau ke surau untuk menunaikan solat 
berjemaah. Namun begitu, tidak salah jika seseorang itu tinggal 
jauh dari masjid atau seumpamanya kerana pada zaman 
sekarang, kita mempunyai kereta untuk dinaiki. Tidaklah salah jika 
tinggal jauh dari masjid, cuma digalakkan dekat agar hati kita lebih 
rapat dengan masjid atau surau. 


SOALAN 150 
Seseorang itu meninggal dunia sebelum sempat dia 
menggadakan puasanya. Adakah amalannya tergantung? 


Jawapan 

Wallahu a'lam. Adakah amalannya tergantung atau tidak 
tergantung, kita serahkan kepada Allah SWT. Yang penting, pihak 
keluarga wajib menunaikan tanggungjawab tersebut sama ada 

menggadakan untuk si mati atau membayar fidyah. Mungkin 
seorang membayar RM5. Jika si mati meninggalkan puasa 
sebanyak 20 hari, RM5 x 20 hari, lebih kurang RM100 perlu 
diberikan kepada fakir. Seterusnya, kita berdoa kepada Allah 
SWT agar diampunkan dosa si mati, namun pada masa yang 
sama, kita menunaikan tanggungjawab melangsaikan atau 
menggadakan puasa si mati. 


SOALAN 151 
Adakah seorang wanita yang haid boleh membaca ayat 
Kursi? 


Jawapan 

Boleh, dengan niat berzikir. Jangan berniat membaca al-Quran. 
Jika berniat membaca al-Quran, adalah terlarang. Sekiranya 
berniat untuk berzikir, menjadikannya sebagai zikir, maka itu 
diharuskan. Tidak menjadi masalah. 


SOALAN 152 
Adakah air mani dan haid itu najis? 


Jawapan 

Air mani tidak najis tetapi kotor. Adapun haid ialah najis 
mutawassitah. Cuma sebagai peringatan, air mani yang 
bercampur dengan air mazi contohnya, ketika berasmara, itu ialah 
najis kerana telah bercampur dengan air mazi. Yang dimaksudkan 
air mani yang tidak najis ialah yang keluar ketika bermimpi kerana 
tidak diselangi oleh air mazi. Namun begitu, seseorang yang 
berhubungan dengan isterinya, selalunya air mani itu bercampur 
dengan air mazi, maka air mani tersebut ialah najis. 

SOALAN 153 
Adakah sah azan orang yang mabuk? 


Jawapan 

Tidak sah seperti kata Imam al-Suyuti rhm., azan orang yang 
mabuk tidak sah kerana percakapannya dianggap sebagai lagha 
dan tidak dianggap sebagai orang yang berniat untuk melakukan 
ibadat. 


SOALAN 154 

Apabila seorang wanita mengambil atau meminum ubat atau 
pil untuk mempercepat haid, kemudian datang haid dengan 
segera, bukan pada tempoh yang sepatutnya, adakah dia 
perlu mendirikan solat? 


Jawapan 

Tidak perlu walaupun haid tersebut datang dengan cara yang 
dirancang, bukan dengan cara tabii. Dia tetap tidak wajib 
menggadakan solatnya dan tidak wajib untuk menunaikan solat 
kerana telah datang haid. Tidak perlu melihat niatnya sama ada 
jahat atau seumpamanya. Disebabkan haid, maka dia tidak 
diwajibkan menunaikan solat. Cuma kalau niatnya tidak baik, 
maka boleh mendatangkan dosa. 


SOALAN 155 
Apakah hukum isteri menengking suami? Adakah harus 
kerana dia stres? 


Jawapan 

Tidak boleh menengking suami. Menengking orang lain pun tidak 
boleh, apatah lagi menengking suami. Cuma disunatkan suami 
memaafkan isterinya. Adapun yang dikatakan suami membiarkan 

isteri menengking dirinya, itu ialah akhlak kepada suami, bukan 
akhlak kepada seorang wanita. Seorang wanita tidak boleh 
menengking suami. Itu ialah perbuatan yang haram kerana 
termasuk dalam adab yang tidak baik. 


SOALAN 156 
Adakah kita boleh menggunakan aplikasi kiblat untuk 
menunaikan solat? 


Jawapan 

Kita perlu lihat dahulu dari mana datangnya aplikasi tersebut. 
Adakah datang dari tempat yang muktabar? Maknanya, adakah 
mempunyai kelulusan atau terikat dengan mana-mana badan 
berautoriti seperti badan agama di Malaysia seperti JAKIM dan 
seumpamanya atau diiktiraf atau memang masyhur dalam 
kalangan umat Islam, digunakan dan dipercayai. Oleh itu, perlu 
lihat dahulu syarikat atau individu yang mengeluarkan aplikasi 
tersebut. Sekiranya memang digunakan oleh umat Islam dan tiada 
percanggahan atau syubhah, maka kita boleh mengguna pakai 
aplikasi tersebut. 


SOALAN 157 
Adakah kita wajib mengeluarkan zakat jika menyimpan duit 
di rumah, tidak menyimpan di bank? 


Jawapan 

Wajib mengeluarkan zakat walaupun disimpan di rumah apabila 
cukup nisab dan haul. Nisab lebih kurang RM20,500. Jika kita 
mempunyai RM22,000, walaupun simpan di rumah dan berisiko, 
kita perlu mengeluarkan zakat. Zakat tidak mengira sama ada 
menyimpan harta di rumah atau di bank, yang penting boleh 

diambil dan dipegang, cukup nisab dan haul, kita wajib 
mengeluarkan zakat dan diserahkan kepada lembaga zakat atau 
pusat zakat negeri. 


SOALAN 158 
Adakah kita perlu menjirus air ke atas kubur setiap kali 
menziarahi kubur? 


Jawapan 
Tidak perlu. Yang perlu ialah kita memberi salam iaitu : 
SA AN sló 3) Ul, ea Gatal La JA JAT Ke La 
Bd K; d a dut 
“Semoga keselamatan tercurahkan untukmu, 
wahai para penghuni kubur, dari (golongan) orang- 
orang beriman dan orang-orang Islam. Kami 
insyaaallah akan menyusul kamu semua. Kami 
memohon keselamatan kepada Allah untuk kami 
dan juga untuk kamu semua.” 
(Riwayat Muslim : 1620) 


Kita juga boleh membaca al-Quran, sedekahkan, berselawat dan 
berdoa agar Allah SWT mengampunkan dosa serta mengangkat 
darjat si mati tersebut. Oleh itu, kita tidak perlu menyiram air setiap 
kali menziarahi kubur tetapi kalau mahu menyiram, tidak menjadi 
masalah. 


O 

SOALAN 159 
Bolehkah saya bersedekah kepada orang lain dalam keadaan 
saya susah? 


Jawapan 

Pada hukum asal, tidak boleh. Kita perlu mengutamakan diri kita. 
Mulakan dengan diri kamu. Apatah lagi jika kita mempunyai 
keluarga, ada isteri dan anak-anak, maka diharamkan kita 
bersedekah kepada orang lain. Mungkin dalam keadaan tertentu, 
kita boleh bersabar dengan berpuasa. Duit itu kita sedekahkan 
kepada orang lain. Itu dikecualikan kepada mereka yang 
bersabar. Jika kita tidak bersabar atau seumpamanya, kita tidak 
dibenarkan untuk bersedekah kepada orang lain dalam keadaan 
kita memerlukan wang tersebut. 


SOALAN 160 
Kalau mandi wajib, perlukah kita melakukan tertib dan 
muwalah, iaitu tidak bertangguh? Adakah disyaratkan? 


Jawapan 

Tidak disyaratkan tertib. Maknanya, kita mula dari kepala, tangan 
kanan, tangan kiri, badan hingga ke bawah atau kita mula dari 
bawah atau seumpamanya. Maknanya, tertib tidak disyaratkan. 
Begitu juga muwalah. Tidak perlu dihabiskan ketika itu juga. 
Contohnya, waktu malam sejuk. Kita mandi bahagian kaki dulu. 
Pagi esok sambung kepala, pun boleh. Mandi wajib tidak 
disyaratkan muwalah dan tertib. 


Q 

SOALAN 161 
Adakah seorang Muslim boleh mendermakan darah kepada 
orang bukan Islam? 


Jawapan 

Boleh kerana menderma darah termasuk dalam bersedekah. 
Bersedekah boleh kita lakukan kepada orang Islam dan bukan 
Islam selagi mereka tidak memerangi agama kita. Oleh itu, kita 
boleh sedekahkan kepada orang bukan Islam dalam kalangan kita 
di Malaysia kerana mereka ialah warganegara Malaysia. Insya- 
Allah, akan diberikan pahala kepada kita. 


SOALAN 162 
Antara hutang dengan zakat bagi mayat, yang mana kita perlu 
dahulukan? 


Jawapan 

Khilaf dalam kalangan ulama. Saya cenderung kepada membayar 
zakat dahulu kerana itu hutang dengan Allah SWT. Hutang 
dengan Allah SWT wajib kita utamakan. Kemudian, kita boleh 
berunding dengan si pemiutang untuk membayar secara ansuran 
untuk kita selesaikan dua perkara wajib yang menimpa seseorang 
itu. Oleh itu, bayar zakat, kemudian berbincang dengan 
pemiutang tentang cara proses pembayarannya. Insya-Allah, kita 
dapat menyelesaikan dua perkara itu bagi si mati. 


SOALAN 163 
Bolehkah seorang suami memandikan jenazah isterinya? 


Jawapan 
Boleh, mengikut mazhab Syafiedan sabit dengan hadis Nabi SAW 
bersabda kepada Aisyah r.ha., “kalau kamu mati sebelum aku, 


P 

nescaya aku akan memandikanmu” dan sabit juga bahawa 
Sayidina Ali r.a. memandikan jenazah Sayidatina Fatimah r.ha. 
Mereka masih suami isteri secara hukum, maka tiada masalah 
suami memandikan jenazah isteri atau isteri memandikan jenazah 
suami. 


SOALAN 164 
Bolehkah seorang lelaki memakai perhiasan berlian? Adakah 
haram? 


Jawapan 

Tidak haram. Yang diharamkan kepada lelaki adalah apabila 
memakai perhiasan-perhiasan emas. Adapun berlian, zamrud 
dan seumpamanya boleh dipakai oleh lelaki. Halal, insya-Allah. 


SOALAN 165 

Saya solat berjemaah tetapi saya masbuk. Apabila saya 
masuk untuk solat berjemaah bersama-sama imam, saya 
takbiratul ihram serentak dengan rukuk tanpa berhenti 
dahulu dengan kalimah Allahu Akbar, kemudian rukuk. 
Adakah sah solat saya? 


Jawapan 

Tidak sah kerana kita tidak boleh melakukan takbiratul ihram terus 
kepada rukuk. Takbiratul ihram satu rukun manakala rukuk satu 
rukun. Sesiapa yang melaksanakan solat sedemikian, tidak sah 
dan batal solatnya, perlu mengulang semula. 

SOALAN 166 
Adakah berdosa seorang isteri mengikis duit Suaminya? 


Jawapan 

Ya, sudah tentu berdosa kalau dia mengikis dalam bentuk yang 
memudaratkan keluarga serta mengambil duit suami tanpa izin 
dan membelanjakannya kepada perkara-perkara yang tidak baik. 
Adapun suami yang kedekut, dia mengambil secara senyap- 
senyap kadar untuk menampung nafkah keluarga, anak-anak dan 
dirinya, itu tidak mengapa. Tetapi mengikis yang membawa 
kepada kemudaratan, itu membawa kepada dosa. Wallahu a'lam. 


SOALAN 167 
Apakah perbezaan antara solat Qasar dengan solat Jamak? 


Jawapan 

Ada perbezaan. Solat Qasar ialah satu ringkasan solat empat 
rakaat (Zohor, Asar dan Isyak), hanya boleh dilakukan kepada 
orang yang bermusafir panjang, iaitu dua marhalah (80 km dan ke 
atas). Tidak boleh dilakukan atas faktor sakit dan seumpamanya. 
Adapun solat Jamak ialah gabungan solat iaitu Zohor dengan 
Asar dan Maghrib dengan Isyak, dilakukan oleh orang yang 
bermusafir serta diharuskan untuk orang yang sakit teruk. Orang 
yang sakit teruk diharuskan melakukan solat Jamak tetapi tidak 
boleh melakukan solat Qasar. Kesimpulannya, solat Jamak lebih 
luas maknanya daripada solat Qasar. 


P 

SOALAN 168 
Adakah kita digalakkan untuk membunuh cicak dan adakah 
kita akan mendapat pahala? 


Jawapan 

Ya, kita memang digalakkan untuk membunuh cicak kerana cicak 
itu kotor. Insya-Allah, mendapat pahala. Walaupun ada hadis 
menyebutkan cicak ialah seekor haiwan yang membantu 
golongan kuffar membakar Nabi Ibrahim a.s. tetapi bukan 
bermaksud cicak-cicak yang terdapat pada zaman itu. Maksud 
hadis itu ialah seekor haiwan yang kotor, perlu dijauhi dan boleh 
dibunuh. Insya-Allah, jika kita berniat membunuh untuk 
membuang kotoran, kita akan mendapat pahala. 


SOALAN 169 
Telefon bimbit saya terkena najis. Kalau saya basuh, rosaklah 
telefon saya. Apakah yang patut saya lakukan? 


Jawapan 

Saya berikan satu ringkasan. Jika mengikut mazhab Syafie kena 
basuh dan hal ini akan merosakkan telefon tersebut. Jadi, kita 
boleh bertaklid dengan mazhab yang lebih ringan. Dalam keadaan 
ini, kita basahkan tisu atau kain, lap sehingga hilang dan 
keringkan dengan kain atau tisu yang kedua. Ketika itu, insya- 
Allah telefon telah bersih kerana bertaklid dengan mazhab yang 
lebih ringan. Dalam perkara ini, tidak bercanggah dengan mazhab 
Syafie kerana jika mengikut mazhab Syafie, akan rosak telefon 
kita. Maka, ketika berhajat untuk sesuatu perkara, jika tidak 
melakukannya kita berdosa, kita bertaklidiah dengan mazhab 
yang lain. 

SOALAN 170 
Adakah bergurau berlebihan boleh mengundang dosa? 


Jawapan 

Ya, jika kita bergurau berlebihan, mengutuk dan juga menjadikan 
gurauan itu sebagai cara merendah-rendahkan orang, boleh 
membawa kepada dosa. Gurauan hanya sekadar untuk 
menghiburkan kita seperti garam dalam makanan. Kita bercakap 
perkara yang benar atau perkara-perkara yang tidak menjatuhkan 
maruah seseorang. Apabila berlebihan, mengutuk dan 
seumpamanya seperti memperlekehkan seseorang hingga dia 
berkecil hati, maka perbuatan melawak itu boleh membawa 
kepada dosa. Wallahu a'lam. 


SOALAN 171 
Adakah menangis membatalkan puasa? 


Jawapan 

Tidak, menangis tidak membatalkan puasa. Yang akan 
membatalkan puasa jika kita menelan air mata itu. Ketika 
mengalir, kita menelan air mata dengan sengaja, kemudian kita 
tersedar, “oh, masin air mata ini!” Itu yang membatalkan puasa 
tetapi kalau sekadar menangis, tidak membatalkan puasa. 


SOALAN 172 
Apakah hukum seorang anak perempuan menyembunyikan 
gaji daripada ibunya? 


Jawapan 

Hukumnya, tiada masalah. Itu ialah privasi. Itu merupakan hak 
peribadi. Yang penting, jangan lupa untuk memberikan nafkah 
kepada ibunya. Dapat duit gaji, berikan kepada ibu yang sesuai 

mengikut pendapatan kita dan sesuai dengan keadaan ibu kita. 
Jika tidak memberitahu nilai gaji, tiada masalah. Sekiranya 
menyebut secara rambang pun, tidak mengapa supaya ibu tidak 
berkecil hati. Yang penting, nafkah makan minumnya terjaga. 
Gembirakan dia. 


SOALAN 173 
Apakah hukum membela kucing tetapi tidak memberikan 
makanan dan tempat tinggal kepadanya? 


Jawapan 

Haram kerana menzalimi kucing tersebut. Apabila membela 
kucing, kita wajib memberi makan dan minum kepadanya kerana 
kucing itu berada bawah tanggungjawab kita. Hal ini yang 
dibahaskan oleh ulama di dalam bab memberi nafkah kepada 
binatang ternakan. Nafkah yang wajib kita berikan kepada 
haiwan-haiwan peliharaan. Apabila membela kucing, kita 
memudaratkannya, lebih baik kita lepaskan. Jika tidak, kita 
mengundang kepada dosa yang besar. 


SOALAN 174 

Bolehkah kita berakikah untuk anak lelaki secara selang- 
selang? Bulan ini kita lakukan seekor kambing, bulan depan 
kita lakukan seekor lagi. 


Jawapan 

Boleh, tiada masalah. Disunatkan dua ekor kambing untuk anak 
lelaki, namun tidak disyaratkan melakukan dua ekor secara 
serentak. Kita boleh melakukannya bulan ini, tahun ini, kemudian 
bulan hadapan atau tahun hadapan, apabila ada duit, kita lakukan 
lagi. Tempoh akikah ialah sebelum dia baligh. Oleh itu, hal ini 

memberikan keringanan kepada ibu bapa untuk melaksanakan 
akikah anak-anak mereka. 


SOALAN 175 
Adakah batal solat jika hidung kita berhingus atau 
mempunyai tahi hidung? 


Jawapan 

Tidak batal. Hingus dan tahi hidung ialah benda kotor tetapi bukan 
najis. Hingus dan tahi hidung menunjukkan kekotoran tetapi 
bukan sesuatu yang najis. Oleh itu, solat itu sah. Namun begitu, 
ambillah tisu untuk kita lap dan bersihkan. 


SOALAN 176 
Adakah wanita boleh membotakkan rambutnya? 


Jawapan 

Wanita tidak boleh membotakkan rambut kerana akan 
menyerupai sifat lelaki. Oleh itu, wanita tidak boleh membotakkan 
rambut tanpa keuzuran seperti sakit, kanser dan seumpamanya. 
Wanita perlu menyimpan rambutnya, jangan pendek seperti lelaki, 
panjang sedikit dan tidak boleh botak. 


SOALAN 177 
Bolehkah seorang ayah membayar zakat kepada anak yang 
ditanggungnya? 


Jawapan 

Seorang ayah tidak boleh membayar zakat kepada anak yang 
ditanggungnya kerana dia diwajibkan memberikan nafkah kepada 
anak yang ditanggungnya. Oleh itu, jika berikan juga, akan 

berlaku conflict of interest, maka tidak sah. Dia perlu 
menghulurkan kepada fugara' yang lain. 


SOALAN 178 
Apakah yang dimaksudkan rezeki anak? 


Jawapan 

Yang dimaksudkan rezeki anak ialah setiap kelahiran anak telah 
ditetapkan rezeki oleh Allah SWT yang menjadikan kita tidak 
berasa bimbang. Cuma kita perlu bekerja untuk menggali rezeki 
yang telah disediakan oleh Allah SWT sejak azali kepada mereka. 
Persediaan tersebut perlu diikat dengan bekerja. Oleh itu, 
keyakinan kita tinggi bahawa setiap anak yang dilahirkan itu ada 
rezekinya. Namun begitu, kita perlu bekerja. Itulah maksudnya. 


SOALAN 179 
Bolehkah seorang wanita mencukur misainya jika tumbuh? 


Jawapan 

Hukumnya adalah harus bagi wanita mencukur misainya, bahkan 
dituntut agar tidak menyerupai lelaki. Ramai kita tengok wanita 
yang mempunyai sedikit misai. Eloklah digunting dan dinipiskan 
supaya nampak seperti wanita. 


SOALAN 180 
Bolehkah kita cemburu? 


Jawapan 

Boleh jika cemburu itu diuruskan untuk tujuan yang positif tanpa 
menjatuhkan seseorang. Kita cemburu untuk menjadi orang yang 
pandai atau mempunyai wang yang banyak untuk kita 
bersedekah, untuk bergiamullail. Itu dipanggil al-hibtoh, cemburu 

yang positif. Adapun cemburu yang hendak menjatuhkan orang, 
itu diharamkan oleh syarak. 


SOALAN 181 
Adakah sah solat seseorang dengan menyebut takbir 
Allahuakbaru tanpa menjazamkannya seperti Allahu Akbar? 


Jawapan 

Hukumnya sah kerana tidak mengubah makna tetapi yang terbaik 
ialah Allahu Akbar. Diriwayatkan dalam hadis yang daif, begitu 
bacaannya. Kita wagafkan, jazamnya, itu yang terbaik. 


SOALAN 182 
Bolehkah wanita yang haid menziarahi kubur? 


Jawapan 

Boleh, tiada masalah selama mana dia beriltizam dengan pakaian 
yang menutup aurat, tidak menangis teresak-esak, tidak meratap- 
ratap. Kalau tangisan yang mengeluarkan air mata, tiada 
masalah. Pergi berzikir atau memperingati akhirat, dapat 
mengingatkannya dengan alam barzakh atau seumpamanya, 
maka diharuskan kerana memberikan kebaikan. Namun begitu, 
jika melanggar adab-adab menziarahi kubur seperti pemakaian 
yang tidak menutup aurat, maka itu terlarang dan mendapat dosa. 


SOALAN 183 
Apakah hukum wanita memakai gincu? 


Jawapan 
Sekiranya memakai dalam keadaan sederhana, tidak begitu 
menonjol, kadarnya untuk dilihat ceria dan tidak pucat, hukumnya 

harus. Kalau berlebihan sampai memukau lelaki, itu yang jatuh 
kepada haram. 


SOALAN 184 
Adakah wanita wajib memakai purdah? 


Jawapan 

Tidak wajib. Hanyalah harus atau sebagai sunah sahaja kerana 
memakai purdah merupakan perkara fadilat, bukanlah melibatkan 
rukun agama, syarat agama atau syiar agama. Perbuatan ini 
merupakan satu sifat yang mungkin wanita itu malu. Bagi wanita 
yang malu atau takut diganggu oleh lelaki, bagus untuk memakai 
purdah tetapi tidaklah wajib mengikut syariat kita. 


SOALAN 185 
Apakah hukum seorang lelaki mencukur janggutnya? Saya 
pernah dengar, ada ulama mengatakan haram mencukurnya. 


Jawapan 

Benar. Ada ulama yang mengharamkannya seperti Mazhab 
Hanafi, Hambali dan Maliki. Namun begitu, pendapat yang terkuat 
ialah Mazhab Syafie yang mengatakan makruh mencukur janggut 
kerana bukan satu perkara dharuriyyat dalam syariah. Hanya 
tahsinat sahaja. Oleh itu, jawapan yang terkuat ialah hukumnya 
makruh. Tidak wajib menyimpan janggut. Apabila kita 
mencukurnya, hukumnya makruh. 

SOALAN 186 
Apakah hukum kita berzikir menggunakan tasbih? 


Jawapan 

Hukumnya adalah harus, bahkan tidak mengapa. Imam al-Suyuti 
mengarang satu pandangan atau fatwa yang mengharuskan 
berzikir menggunakan tasbih. Walaupun ada ulama yang 
mengatakan lebih afdal menggunakan jari tetapi tidaklah 
menghalang kita daripada menggunakan tasbih untuk berzikir. 


SOALAN 187 
Adakah berkahwin itu wajib bagi remaja? 


Jawapan 

Mengikut keadaan. Jika dia mempunyai kemampuan kewangan 
dan seumpamanya, maka bagi saya lebih dekat kepada wajib 
sekiranya tidak mampu untuk mengawal dirinya daripada 
melakukan maksiat. Tambahan pula, pada zaman sekarang, 
maksiat bertebaran. Oleh itu, eloklah bagi pemuda untuk 
berkahwin jika dia mampu. Kita tidak mewajibkan tetapi jika gagal 
untuk mengawal nafsu, maka perkahwinan menjadi wajib. 


SOALAN 188 
Benarkah jika seseorang itu memakai rambut palsu seolah- 
olah dia telah menutup auratnya seperti memakai tudung? 


Jawapan 

Tidak benar. Itu merupakan pemalsuan terhadap syariah kerana 
Rasulullah SAW melaknat golongan yang memakai rambut palsu. 
Oleh itu, jika kita memakai rambut palsu, tidak menutup aurat, 
bahkan menambahkan dosa. 

SOALAN 189 
Adakah wanita boleh memakai gincu merah? 


Jawapan 

Boleh dengan syarat kesederhanaan. Jangan terlalu tebal yang 
menggiurkan lelaki. Oleh itu, pakai dalam bentuk sederhana 
supaya muka tidak nampak pucat. Sekiranya hendak pakai gincu 
dengan tebal, pakailah di hadapan suami untuk menggiurkan 
suami sahaja. 


SOALAN 190 
Bagaimanakah menyebut perkataan amin? Adakah amin 
disebut ‘amin’ atau ada sebutan yang lain? 


Jawapan 

Betul. Dengan menyebut amin sahaja sudah cukup kerana amin 
ini boleh dibaca dengan banyak giraat. “Aamin” atau “amin” atau 
“aaammin”. Oleh itu, amin itu cukup untuk lulus dan faham 
maknanya, iaitu ya Allah ya Tuhanku, perkenankanlah doa kami. 
Itu maknanya. 


SOALAN 191 

Kita disuruh untuk bersyukur bagi menambahkan nikmat. 
Namun begitu, adakalanya kita ditimpa bala. Bagaimanakah 
mahu melatih diri untuk bersyukur dalam keadaan kita diuji? 


Jawapan 

Dengan melihat orang yang berada di bawah kita. Mesti ada orang 
yang berada di bawah kita kekurangan dari segi kesihatan, rezeki 
atau pangkat. Rasulullah SAW menyuruh kita melihat orang yang 
berada di bawah kita untuk menambahkan rasa kesyukuran 
kepada Allah SWT. Jangan melihat nikmat orang yang berada di 

atas kerana kita akan cemburu tetapi lihatlah orang yang kurang 
daripada kita, kita akan bersyukur kepada Allah SWT. 


SOALAN 192 
Apabila jiran kita melakukan dosa besar, bolehkah bala turun 
ke seluruh kawasan kita? 


Jawapan 

Melihat kepada keadaan. Dosa besar itu yang bagaimana?” Jika 
dia menyembunyikan dosa besar itu tanpa pengetahuan sesiapa 
dan dia memohon keampunan daripada Allah SWT, mudah- 
mudahan kawasan tersebut tidak ditimpa bala. Namun begitu, 
mungkin maksiat tersebut bertebaran sehingga menjadi satu 
gejala. Bala akan turun kepada semua orang termasuklah orang- 
orang soleh kerana mereka tidak mencegah kemungkaran. Oleh 
itu, jika maksiat yang kita tidak ketahui berlaku, insya-Allah kita 
dimaafkan tetapi jika terang-terangan, kita wajib mencegahnya. 
Bimbang akan ditimpa bala. 


SOALAN 193 
Apakah hukum seseorang itu memakai tangan palsu, 
kemudian dia menyentuh wanita? Adakah batal wuduknya? 


Jawapan 

Tidak batal wuduk kerana tangan palsu bukan daripada anggota 
badan. Cuma jika bersyahwat, tetap berdosa. Sekiranya keluar air 
mazi, batal wuduk tetapi sekadar tersentuh atau menyentuh 
wanita dengan tangan palsu, tidak membatalkan wuduk. 

SOALAN 194 
Apakah hukum seorang lelaki mengganggu wanita yang telah 
menjadi tunangan orang lain? 


Jawapan 

Hukumnya, terlarang. Seorang lelaki tidak boleh mengganggu 
tunang lelaki lain kerana mereka telah berjanji untuk membina 
perkahwinan. Mereka mempunyai satu perjanjian yang 
menyebabkan kita tidak boleh mengganggu atau meminang 
tunang orang lain. Sekiranya lelaki tersebut mengizinkan kita 
untuk meminang bagi menguji tunangnya, itu tidak mengapa. 
Namun begitu, jika tidak mendapat keizinan tetapi kita 
mengganggu atau meminang tunang orang lain, itu terlarang dan 
haram. 


SOALAN 195 
Bolehkah seorang isteri yang kaya memberi sebahagian 
zakat kepada suaminya? 


Jawapan 

Mengikut Mazhab Syafie, seorang isteri yang kaya boleh memberi 
sebahagian zakatnya kepada suami yang miskin kerana dia 
termasuk dalam golongan yang tidak ditanggung oleh isterinya. 
Cuma jangan berikan semua kerana tidak elok. Berikan 
sebahagian sahaja kepada suami yang miskin, yang cukup untuk 
dia makan dan keperluannya. Namun begitu, kalau berikan selalu, 
tidak elok. 


SOALAN 196 
Adakah seorang wanita boleh menyembelih seekor haiwan 
untuk ibadah korban atau apa-apa jenis sembelihan? 


Jawapan 

Dalam mazhab Syafie, harus bagi wanita yang berkemampuan 
untuk melaksanakan penyembelihan. Tidak ada halangan dan 
pengharaman dari sudut syarak kerana wanita ialah sebahagian 
daripada mukalaf, cuma tidak disunatkan. Apabila cukup syarat 
sembelihan, maka sembelihan itu menjadi halal. 


SOALAN 197 
Adakah mayat terseksa dengan kehadiran wanita yang seksi 
atau tidak menutup aurat? 


Jawapan 
Tiada orang yang menanggung dosa orang lain. Oleh itu, mayat 
tersebut tidak akan diazab oleh sebab dosa orang lain. 


SOALAN 198 
Apakah hukum membuka pintu bilik air? 


Jawapan 

Hukumnya tidak baik. Boleh dikatakan makruh kerana bau-bau 
busuk keluar dari bilik air. Oleh itu, kita disunatkan untuk menutup 
pintu bilik air. Bukanlah perkara haram tetapi berkenaan dengan 
bau busuk dan seumpamanya. Eloklah kita menutupnya. Insya- 
Allah, jika kita berniat untuk melindungi rumah daripada busuk, 
kita akan mendapat pahala. 

SOALAN 199 
Adakah suara wanita aurat? 


Jawapan 

Mengikut majoriti ulama, suara wanita bukan aurat. Cuma akan 
menjadi dosa atau aurat apabila dia memanjakan suaranya. Dia 
menjadikan suaranya menggoda. Jika dia bercakap seperti biasa, 
tidak mempunyai bunyi-bunyian yang menggoda, hukumnya tidak 
mengapa kerana suara itu ciptaan Allah SWT. Mana mungkin 
menjadi haram. 


SOALAN 200 
Bolehkah seorang wanita menjadi mufti atau pakar rujuk 
syariah? Adakah hanya dikhususkan kepada lelaki? 


Jawapan 

Wanita boleh menjadi mufti atau pakar rujuk syariah secara ijmak 
ulama. Seperti yang berlaku pada zaman dahulu, Sayidatina 
Aisyah r.ha. menjadi pakar rujuk syariah dan mufti pada zaman 
baginda. Cuma yang menjadi khilaf dalam kalangan ulama adalah 
untuk menjadi kadi dan pemimpin negara. Itu yang menjadi khilaf 
tetapi saya tidak bincangkan di sini. 


BAHAGIAN 
TIGA 

SOALAN 201 
Apakah hukum permainan Forex yang terkenal sekarang ini? 


Jawapan 

Haram dan terlarang. Majlis-majlis fatwa di luar dan dalam negara 
telah memfatwakan permainan Forex yang sedang berlaku 
sekarang ini adalah haram kerana lebih dekat dengan perjudian 
dan tiada penyerahan secara hakiki atau hukmi. Oleh itu, 
elakkanlah daripada permainan Forex yang berlaku sekarang ini 
kerana terlarang dan dilarang oleh para ulama kita. 


SOALAN 202 
Apakah yang dimaksudkan sebagai bangkai? 


Jawapan 

Bangkai ialah haiwan mati yang tidak disembelih seperti lembu, 
kalau kita sembelih, kita boleh memakannya. Tetapi kalau mati 
dilanggar kereta, tidak disembelih, maka itu dinamakan bangkai. 
Itu diharamkan oleh al-Quran. 


SOALAN 203 
Bilakah bermulanya waktu bersahur? 


Jawapan 

Bermulanya waktu bersahur selepas tengah malam. Kalau di 
Malaysia, lebih kurang selepas pukul 1 pagi. Kalau sebelum, 
belum lagi dikira waktu bersahur dan tidak mendapat pahala 
sahur. Itu dikira makan lewat malam. Misalnya, kita makan pada 
pukul 11 malam, tidak dikira bersahur. Pukul 1 pagi dan ke atas, 
itulah bermulanya waktu bersahur. 

SOALAN 204 
Adakah seseorang yang berpuasa sunat boleh membuka 
puasanya? 


Jawapan 

Boleh, cuma makruh sahaja. Jadi, orang yang berpuasa sunat, 
boleh membatalkan puasa atau meneruskan puasanya. Namun 
begitu, yang terbaik ialah dia menyempurnakannya. 


SOALAN 205 
Benarkah tidak sah solat terawih lapan rakaat? 


Jawapan 

Terdapat khilaf. Dalam Mazhab Syafie, Maliki, Hambali dan 
Hanafi, mereka berpendapat bahawa solat terawih ialah 20 
rakaat. Cuma terdapat gaul daripada Mazhab Hanafi seperti 
pendapat Kamal ibnu Humam dan juga sebahagian daripada 
Mazhab Maliki serta pandangan sebahagian ulama yang lain 
mengatakan boleh melakukan solat terawih lapan rakaat. Oleh itu, 
sesiapa yang mampu melaksanakan lapan rakaat, buatlah lapan 
rakaat. Namun begitu, yang terbaik ialah 20 rakaat mengikut 
pandangan empat mazhab. 

SOALAN 206 

Sahkah niat puasa jika saya berniat pada waktu siang? Ketika 
itu, saya sedang berpuasa Ramadan tetapi saya berniat siap- 
siap pada waktu Asar. Sahkah niat tersebut untuk puasa 
keesokan hari? 


Jawapan 

Tidak sah kerana waktu niat bermula selepas Maghrib. Maknanya, 
selepas selesai berbuka puasa atau setelah azan Maghrib, baru 
boleh berniat puasa untuk hari esok. Kalau sebelum Maghrib, niat 
puasa kita untuk hari esok tidak sah. 


SOALAN 207 

Kalau dalam keadaan darurat, seseorang itu menjumpai 
bangkai khinzir dan bangkai kambing, yang mana dia perlu 
utamakan? 


Jawapan 

Dia perlu mengutamakan bangkai kambing. Dalam keadaan asal, 
kambing kalau disembelih, hukumnya halal. Khinzir walaupun 
disembelih, tidak halal. Maka, kalau bertemu dalam keadaan 
darurat antara bangkai kambing dengan bangkai khinzir, wajib 
dimakan bangkai kambing dahulu. 


SOALAN 208 
Bolehkah seseorang itu menggabungkan niat puasa fardu 
Ramadan dengan nazarnya? 


Jawapan 

Tidak boleh kerana kedua-dua puasa itu ialah kewajipan yang 
berasingan. Oleh itu, kalau kita berniat macam itu, tidak sah puasa 
kita. Perlu niat fardu Ramadan sahaja. Tidak boleh 

menggabungkan antara puasa fardu Ramadan dengan puasa 
nazar. 


SOALAN 209 
Sahkah puasa jika terlupa berniat untuk hari esok? 


Jawapan 

Tidak sah mengikut mazhab Syafie. Sesiapa yang terlupa berniat 
puasanya pada waktu malam, puasanya esok hari tidak sah 
mengikut mazhab Syafie kerana Imam Syafie menganggap setiap 
hari sama seperti setiap kali mendirikan solat. Setiap kali 
mendirikan solat perlu berniat, sama seperti setiap kali berpuasa 
perlu berniat, melainkan jika berniat berpuasa sebulan pada 
malam pertama Ramadan mengikut mazhab Maliki. Jika 
seseorang itu berniat begitu, insya-Allah jika terlupa berniat, 
puasanya tidak batal. Namun begitu, jika tidak berniat berpuasa 
sebulan pada bulan Ramadan, maka batallah puasanya. 


SOALAN 210 
Apakah hukum memakan katak yang dipanggang? 


Jawapan 

Hukumnya adalah haram kerana katak ialah haiwan yang berbisa 
dan kotor. Oleh itu, seseorang Islam tidak boleh memakan katak 
walaupun dipanggang. 

SOALAN 211 
Betulkah orang kata kalau mengumpat orang akan 
membatalkan puasa? 


Jawapan 

Tidak membatalkan puasa, cuma membatalkan pahala, 
mengurangkan pahala dan mengurangkan keberkatan puasa kita. 
Oleh itu, mengumpat tidak membatalkan puasa. Adapun yang 
disebut dalam hadis, mengumpat atau mengadu domba itu 
membatalkan puasa, hadis itu tidak kuat. Maka, tidak boleh 
dijadikan sandaran. 


SOALAN 212 
Apakah hukum kita membuat pinjaman daripada Ah Long? 


Jawapan 

Haram kerana itu ialah pinjaman beriba. Riba hutang dipanggil 
riba gardi yang diharamkan. Sejak zaman jahiliah telah berlaku 
perkara tersebut dan diharamkan oleh Rasulullah SAW. Oleh itu, 
umat Islam perlu mengelakkan daripada meminjam daripada Ah 
Long kerana mendatangkan kemudaratan kepada kita dan 
keluarga serta merupakan dosa yang besar kerana terlibat dalam 
riba hutang. 

SOALAN 213 
Ustaz ada memberitahu, seseorang yang berpuasa sunat 
boleh berbuka puasanya. Bagaimanakah pula orang yang 
berpuasa gada mahu membuka puasanya? Apakah 
hukumnya? 


Jawapan 

Haram bagi mereka yang melaksanakan puasa gada membuka 
puasanya kerana puasa itu telah menjadi wajib baginya. Jika 
hendak berbuka, mestilah mempunyai sebab-sebab yang 
diharuskan mengikut syarak. Jika tiada sebab, pembukaan puasa 
tersebut haram seperti berbuka pada bulan Ramadan. Bezakan 
antara berbuka bagi puasa sunat dengan berbuka bagi puasa 
wajib. 


SOALAN 214 
Bolehkah kita mendoakan keburukan kepada orang lain? 


Jawapan 

Tidak boleh. Kita sebagai orang Islam mesti mengelakkan 
daripada berdoa untuk seseorang dengan doa-doa yang tidak 
baik. Itulah sebab kadang-kadang doa tidak dimustajabkan 
kerana sebagai Muslim, kita sepatutnya mendoakan kebaikan 
kepada orang lain walaupun dia orang yang kita tidak sukai. Kita 
mendoakan kebaikan, mudah-mudahan Allah SWT memberikan 
kebaikan berganda kepada kita. 

SOALAN 215 
Bolehkah seseorang isteri berpuasa sunat tanpa keizinan 
suaminya dalam keadaan suaminya ada di rumah? 


Jawapan 

Hukumnya adalah haram berpuasa sunat jika suaminya tidak 
mengizinkan. Jika suaminya mengizinkan, tidak mengapa dan 
digalakkan untuk suami memberi keizinan. Kenapa memerlukan 
keizinan? Kerana dibimbangi suaminya memerlukannya pada 
waktu siang, lalu mengganggu kewajipan seorang isteri kepada 
suaminya. Oleh itu, mintalah izin terlebih dahulu. 


SOALAN 216 
Adakah seseorang itu boleh berdoa untuk menjadi kaya? 


Jawapan 

Boleh kerana kekayaan ialah satu perkara yang dituntut supaya 
kita dapat membayar zakat dan menolong orang. Kaya yang 
bersyukur. Adapun kaya yang melupakan Allah SWT atau 
kewajipan, itu tidak boleh. Oleh itu, kita boleh mendoakan 
kekayaan yang boleh menjadikan kita hamba yang bersyukur dan 
menunaikan kewajipan membantu orang lain. 


SOALAN 217 
Kalau seseorang itu meninggal dunia dan ada puasa yang 
ditinggalkan, apa yang perlu dilakukan oleh ahli 
keluarganya? 


Jawapan 

Kalau masih ada baki daripada puasa yang belum ditunaikan 
dalam keadaan mampu, dia meninggalkannya, maka ahli 
keluarga ada dua pilihan sama ada membayar fidyah pada setiap 
hari yang ditinggalkan kepada orang miskin atau berpuasa untuk 

menggantikannya. Maknanya, bagi makan atau nilai kepada 
orang miskin atau berpuasa bagi si mati tersebut. Jadi, ahli 
keluarga boleh melakukan salah satu antara dua pilihan. Mahu 
membayar kepada orang miskin sama ada wang atau makanan, 
sehari seorang fakir miskin. Mahu menggabungkannya pun boleh. 
Misalnya, ada 60 hari puasa yang ditinggalkan. Dia mahu 
memberikan RM10. Oleh itu, dia boleh memberikan RM600 
kepada seorang fakir miskin. 


SOALAN 218 
Adakah batal puasa kalau kita marah? 


Jawapan 

Tidak membatalkan puasa kerana tidak termasuk dalam perkara- 
perkara asas yang penting walaupun marah itu tidak elok. Cuma 
dalam ibadat puasa, ada pengiraan yang lain. Kalau marah, akan 
mengurangkan pahala. Oleh itu, kita awas dan kita kawal, jangan 
sampai marah hingga memaki orang. Kalau marah, kita tahan, 
bersabar dan sebut “aku berpuasa”. 


SOALAN 219 
Apakah hukum seseorang yang tidak menjawab azan? 


Jawapan 

Makruh. Tidak sepatutnya apabila azan dikumandangkan, kita 
mendengar jelas dengan telinga tetapi tidak menjawabnya. 
Secara fiqh al-Awliyyat, kita perlu meninggalkan bacaan al-Quran 
atau bersembang dengan orang untuk menjawab azan yang 
dikumandangkan dahulu. Itulah akhlak dan adabnya. 

SOALAN 220 

Apakah hukum seseorang itu menelan air liur orang lain 
dengan sengaja yang terpercik, lalu masuk ke dalam 
mulutnya? Adakah batal puasanya? 


Jawapan 
Menelan air liur orang lain, hukumnya membatalkan puasa. 


SOALAN 221 
Adakah salah jika kita tidak memohon maaf ketika Hari Raya 
Aidilfitri? 


Jawapan 

Tidak salah kalau kita merasakan bahawa kita tidak melakukan 
kejahatan kepada seseorang. Cuma digalakkan kerana pada hari 
itu merupakan hari perhimpunan dan seumpamanya. Kita boleh 
juga memohon maaf pada hari yang lain. Namun begitu, jika ada 
kesalahan, kita afdal memohon maaf kerana pada hari tersebut 
mudah untuk memohon kemaafan daripada orang lain. Itu yang 
terbaik. 


SOALAN 222 

Sahkah azan seorang kanak-kanak yang mumaiyiz? 
Maknanya, dia telah hampir matang, berumur tujuh tahun ke 
atas, memahami apa yang diazankan dan memahami taharah. 
Apakah hukumnya? 


Jawapan 

Kata ulama, hukumnya adalah sah. Tidak mengapa dan sah azan 
seseorang kanak-kanak yang mumaiyiz, cuma kurang afdal. 
Kalau di masjid, perlu mengutamakan orang yang baligh. Kalau 

kanak-kanak yang mengazankan, sah sama ada azan di rumah 
atau di mana-mana, cuma kurang afdal. 


SOALAN 223 
Bolehkah seseorang lelaki itu menunaikan solat dengan 
menutup aurat tetapi pakaiannya ketat? Adakah sah? 


Jawapan 

Hukumnya sah kerana dia telah menutup semua aurat yang 
diwajibkan, cuma makruh, bimbang nampak bentuk-bentuk yang 
menggelikan. Kalau seseorang itu menunaikan solat di rumah 
atau seorang diri, lalu memakai pakaian yang ketat, hukumnya 
sahih. Tetapi di luar solat, ada wanita, pakaiannya yang ketat 
sehingga menunjukkan bentuk aurat, itu terlarang. Solatnya 
adalah sahih tetapi makruh 


SOALAN 224 
Bolehkah sesiapa yang melaksanakan puasa sunat 
membatalkan puasa sunatnya? 


Jawapan 

Hukumnya adalah harus tetapi makruh. Tidak haram 
membatalkan puasa sunat, cuma eloklah jika dia tidak 
membatalkannya melainkan ada keperluan. 


SOALAN 225 
Apakah hukum mencampurkan makanan darat dan laut? 


Jawapan 
Hukumnya adalah harus. Cuma dari sudut kesihatan, saya tidak 
pasti. Kalau ada apa-apa berkaitan dengan kesihatan, sila rujuk 

kepada pakar pemakanan. Itu lebih baik. Tetapi dari segi halal dan 
haram, kalau sembelihan berlaku pada makanan darat manakala 
makanan laut kita tahu ia adalah halal selagi tidak memudaratkan, 
harus, tidak mengapa. 


SOALAN 226 
Sahkah puasa seseorang yang masih berjunuh, dia lupa atau 
menangguhkan mandi wajib? 


Jawapan 

Hukumnya, sah. Tidak mengapa berpuasa dalam keadaan 
berjunub tetapi makruh. Cuma masalah timbul adalah untuk 
bersolat, dia wajib mandi wajib. Kalau tidak mandi wajib, dia 
berdosa. Maka, selepas berjunub, berehat sekejap, kemudian 
mandi wajib untuk kita menyegerakan arahan Allah SWT. 


SOALAN 227 
Adakah seseorang itu wajib meletakkan kalimah-kalimah suci 
di dalam rumah? 


Jawapan 

Tidak wajib meletakkan apa-apa kalimah suci atau ayat al-Quran 
di dalam rumah. Tetapi jika letak, itu perkara yang baik. Yang 
penting, kita membaca al-Quran dan berdoa, itu yang dituntut. 
Janganlah pula tidak meletakkan ayat suci tetapi meletakkan 
gambar-gambar maksiat, itu tidak patut. Jika kita meletakkan 
gambar-gambar keluarga, letakkanlah juga ayat-ayat suci supaya 
ada keberkatan dan seumpamanya. Cuma yang lebih baik 
daripada meletakkan ayat suci ialah kita membaca al-Quran. Itu 
sebenarnya yang dituntut. Bacalah al-Quran seperti Surah al- 
Bagarah supaya dijauhkan daripada syaitan. 

SOALAN 228 
Bolehkah saya berpuasa pada Hari Raya Aidilfitri kerana saya 
kurang berselera untuk makan? 


Jawapan 

Tidak boleh dan haram berserta dengan batalnya puasa. Ulama 
menyatakan puasa pada Hari Raya Aidilfitri atau Aidiladha haram 
dan tidak sah. Oleh itu, perlu berbuka. 


SOALAN 229 
Apakah hukum jika kita tamak? 


Jawapan 

Sekiranya kita tamak dalam urusan dunia, itu adalah terlarang. 
Apatah lagi tamak yang memudaratkan orang lain. Adapun kita 
tamak melakukan kebaikan dalam ibadat untuk menyelamatkan 
kita daripada api neraka Allah SWT, itu adalah tamak yang terpuji. 
Maknanya, kita tamak dalam melakukan kebaikan untuk 
mendapatkan pahala yang lebih daripada Allah SWT, itu tidak 
mengapa. 


SOALAN 230 
Apakah hukum seseorang lelaki memakai gelang emas? 


Jawapan 

Hukumnya adalah haram. Ijmak ulama mengatakan orang lelaki 
tidak boleh memakai perhiasan emas termasuklah gelang emas. 
Bagi sesiapa yang memakainya, hendaklah dia memberikannya 
kepada isterinya atau orang yang boleh memakainya dan dia 


perlu bertaubat nasuha. 

SOALAN 231 

Apakah hukum seseorang itu bermimpi bersetubuh atau 
mimpi keluar air mani tetapi apabila dia bangun, tidak keluar 
pun air mani? Adakah dia perlu mandi wajib? 


Jawapan 
Tidak perlu mandi wajib kerana pengiraan syarak pada keluar air 
mani, bukan mimpi keluar air mani. 


SOALAN 232 
Adakah puasa seseorang itu batal jika dia bersetubuh dengan 
isterinya tetapi tidak keluar air mani? 


Jawapan 

Batal puasanya kerana persetubuhan ialah salah satu daripada 
perkara yang membatalkan puasa walaupun tidak keluar air mani. 
Selain itu, dia dikenakan kafarah. 


SOALAN 233 
Apakah hukum merungut dalam melakukan kebaikan? 


Jawapan 

Hukumnya boleh mendatangkan kemudaratan kepada diri kita 
dengan menghilangkan pahala. Apabila merungut, kita seolah- 
olah tidak melakukan perkara itu dalam keadaan yang ikhlas. Oleh 
itu, kita perlu cuba bersabar dan tidak merungut kerana 
dibimbangi akan terbatal pahala. Sekiranya merungut, kita perlu 
banyakkan istighfar kepada Allah SWT agar diampunkan dosa. 

SOALAN 234 
Bolehkah saya berdoa selepas menunaikan solat? 


Jawapan 
Sangat boleh dan sangat bagus untuk kita berdoa kerana itu tanda 
adab kita dengan Allah SWT. Allah SWT berfirman 

daa Cp lala 
Dan apabila kamu selesai menunaikan ibadat seperti solat, 
berdoalah kepada Allah SWT. Insya-Allah, mudah-mudahan Allah 
SWT menerima doa selepas kita menunaikan solat. 


SOALAN 235 
Apakah hukum seseorang itu makan dengan tangan kiri? 


Jawapan 

Hukumnya adalah makruh, tidak baik kerana gaya itu ialah gaya 
syaitan makan. Syaitan makan dengan tangan kiri. Oleh itu, kita 
perlu mengelakkan daripada makan dengan tangan kiri melainkan 
dalam keadaan yang terpaksa. Misalnya, tangan kanan kita kotor. 
Kita mahu minum dengan gelas. Kita mengambil dengan tangan 
kiri yang bersih. Dalam keadaan sebegitu, tidak mengapa tetapi 
ada juga ulama yang mencadangkan, kita meletakkan tangan 
kanan di bawah tangan kiri untuk kita minum bagi menampakkan 
adab dan akhlak. 

SOALAN 236 
Sahkah puasa seseorang yang bermusafir tetapi masih 
mengekalkan puasanya? 


Jawapan 

Pandangan majoriti ulama terutamanya Mazhab Syafie 
menganggap bahawa puasa tersebut sah. Musafir tidaklah 
membatalkan puasa, cuma diharuskan kita berbuka puasa. 


SOALAN 237 
Apakah hukum seseorang itu tidak memberi kasih sayang 
yang secukupnya kepada anaknya? 


Jawapan 

Sekiranya kasih sayang itu tidak mendatangkan keadilan dari segi 
nafkah dan juga bahagian hak kepada anak-anak yang lain, boleh 
menjadi dosa. Tetapi kalau kurang kasih sayang dari bentuk 
keadilan diberikan hak, makan dan minum, tempat tinggal, pada 
zahirnya diberikan atau ditunjukkan perasaan itu tidak 
sepenuhnya, itu tidak mengapa. 


SOALAN 238 
Adakah beronani pada bulan puasa mewajibkan kafarah 
sama seperti bersetubuh? 


Jawapan 

Tidak mewajibkan kafarah, cuma dia berdosa besar kerana 
membuka puasa, apatah lagi melakukan benda yang haram. 
Seseorang yang melakukan onani pada siang hari semasa bulan 
puasa, hukumnya haram dan membatalkan puasanya, cuma tidak 
dikenakan kafarah seperti orang yang bersetubuh. 

SOALAN 239 
Saya bangun sahur untuk berpuasa tetapi saya tidak berniat 
puasa seperti biasa. Adakah puasa saya sah? 


Jawapan 

Sah kerana ulama mengatakan makan sahur dan berazam atau 
menggambarkan diri untuk berpuasa, hukumnya sama seperti 
niat. Apabila kita bangun sahur, sudah tentu kita mahu berpuasa. 


SOALAN 240 
Bolehkah kita bersumpah untuk membuktikan sesuatu 
perkara yang betul? 


Jawapan 

Harus, cuma bersumpah tidak digalakkan. Kalau kita betul, kita 
katakanlah betul melainkan di mahkamah. Apabila kita diminta 
oleh hakim untuk bersumpah, maka kita boleh bersumpah. Di luar 
mahkamah, adalah harus dan tidak digalakkan. 


SOALAN 241 

Apabila kita berjual beli, tidak wujud lafaz ijab dan gabul atau 
salah seorang sahaja yang menyebut, “saya jual” manakala 
seorang lagi tidak menyebut, “saya beli.” Maknanya, dia diam 
sahaja. Dia memberi duit dan pergi. Apakah hukumnya? 


Jawapan 

Sah mengikut sebahagian ulama atau majoriti ulama. Dalam 
Mazhab Syafie, terdapat gaul yang mengharuskan penjualan 
tersebut yang dinamakan sebagai bai' al-Ma'atha, di mana ada 
reda di sana. Barang dan duit diberi walaupun tiada lafaz pada 
pertengahan tersebut tetapi kerana keperluan dan hajat, tidak 
berlaku pada barang-barang yang mahal, benda-benda yang 

ringkas, benda-benda yang dianggap ramai orang beli tanpa lafaz, 
maka dianggap sebagai sah dan halal, insya-Allah. 


SOALAN 242 

Saya seorang pesakit kencing manis. Tiap-tiap hari saya 
menyuntik insulin dalam tubuh saya. Adakah membatalkan 
puasa? 


Jawapan 

Tidak membatalkan puasa mengikut Mazhab Syafie kerana 
suntikan tersebut tidak melalui rongga yang terbuka. Mungkin 
melalui perut, maka hukumnya tidak batal. Apatah lagi diperlukan 
untuk orang yang berpenyakit sedemikian. 


SOALAN 243 
Betulkah belajar menunggang kuda atau berenang itu adalah 
sunah? 


Jawapan 

Betul. Kalau kita berniat belajar menunggang kuda dan berenang 
untuk mengikut arahan atau sunah Rasulullah SAW, maka 
dianggap sunah yang mendapat pahala. Tetapi kalau kita berniat 
sesuatu benda itu untuk melakukan maksiat, misalnya 
menunggang kuda untuk bermain judi dan sebagainya, itu tidak 
boleh. Oleh itu, niatlah belajar menunggang kuda untuk 
menjadikan badan kita kuat untuk beribadat kepada Allah SWT. 
Itu insya-Allah, mendapat pahala di sisi Allah SWT. 

SOALAN 244 
Apakah hukum kita makan di hadapan orang yang 
berpuasa? 


Jawapan 

Kalau makan di hadapan keluarga, dia tahu kita uzur, itu tidak 
mengapa. Walaupun dari satu sudut, lebih elok kita makan 
sembunyi-sembunyi tetapi kalau makan di hadapan mereka di 
dalam rumah, dalam keadaan mereka tahu kita uzur, tidak 
menjadi satu kesalahan. Namun begitu, kalau makan di luar, 
dikhuatiri orang menuduh kita tidak berpuasa. Kita perlu makan 
secara sembunyi, kata ulama. Maknanya, jangan makan di 
hadapan khalayak. Contohnya, ketika di RnR. Itu antara adab 
yang kita perlu jaga kerana dikhuatiri orang bersangka buruk 
dengan kita. 


SOALAN 245 
Sebelum ini saya pernah mendengar ustaz menyebut, orang 
yang berjimak perlu membayar kafarah. Apakah itu kafarah? 


Jawapan 

Kafarah ialah denda pembayaran yang dimulai dengan 
pembebasan hamba seorang Muslim. Namun begitu, sekarang ini 
tiada pembebasan hamba kerana hamba telah tiada. Kalau tiada 
pembebasan hamba, maka dia perlu berpuasa selama dua bulan 
berturut-turut, tidak boleh terputus melainkan uzur syari'i seperti 
haid dan nifas. Tetapi kalau demam dan sebagainya, maka puasa 
itu terputus, perlu dimulakan semula bagi mencukupkan dua bulan 
berturut-turut. Kalau tidak mampu berpuasa dua bulan berturut- 
turut, maka jamulah 60 orang miskin makanan yang kita biasa 
makan. Mungkin dalam lingkungan RM7 sehari. RM7 darab 60 
orang fakir miskin. Boleh beri dalam bentuk makanan atau wang. 


Itulah makna kafarah. 


300 SoAL JAWAB FIQH MUDAH 


SOALAN 246 

Seseorang imam itu berjunub tetapi dia terlupa untuk mandi 
wajib dan makmum tidak mengetahuinya. Selepas selesai 
menunaikan solat, dia baru sedar, lalu dia mandi wajib. 
Bagaimanakah keadaan solat jemaah yang lain? 


Jawapan 

Solat mereka adalah sah. Jemaah yang mengikut imam yang 
tidak mandi wajib selepas berjunub dan tidak menyedarinya, solat 
mereka adalah sah kerana mereka boleh solat bersendirian. Jadi, 
mereka berjemaah pun tiada apa-apa kesan bak kata ulama. 
Cuma jika mereka mengetahuinya, itu adalah tidak sah. Kalau 
dalam keadaan yang mereka tidak mengetahui, solat mereka sah. 
Yang tidak sah, solat imam itu sahaja. 


SOALAN 247 

Apakah hukum seseorang yang mampu berdiri ketika 
menunaikan solat tetapi dia tidak mampu rukuk dan sujud? 
Adakah dia tidak wajib berdiri? 


Jawapan 
Dia wajib berdiri. Dia tetap perlu berdiri walaupun tidak mampu 
rukuk dan sujud kerana terdapat kaedah : 

yak Jaion Y pall 
Ini antara perkara yang kita boleh buat, tidak boleh gugur 
disebabkan ada unsur-unsur kesusahan yang lain. Oleh itu, kita 
teruskan berdiri, ketika rukuk, kita tundukkan sedikit kepala dan 
ketika sujud, tundukkan lagi kepala. Itulah caranya. Jangan 
sampai tidak berdiri. 

SOALAN 248 
Benarkah peluh orang yang haid itu najis? 


Jawapan 

Tidak benar. Walaupun darah orang haid itu najis, tetapi peluhnya 
bersih. Seorang suami boleh tidur dengannya dan makan 
dengannya. Tiada istilah peluh orang haid itu najis. 


SOALAN 249 
Apakah hukum seseorang duduk bersila ketika tasyahud? 
Adakah sah solatnya? 


Jawapan 
Sah solatnya, cuma makruh. Imam Nawawi menyebut : 

Je as US, 
Duduk macam mana pun sah solat. Cuma duduk bersila tanpa 
ada keuzuran, sakit dan sebagainya adalah makruh tetapi sah 
solatnya. 


SOALAN 250 
Bolehkah ceritakan apa itu air wadi? 


Jawapan 

Air wadi ialah cecair jernih yang keluar selepas kita kencing. Itu 
yang dipanggil air wadi dan hukumnya adalah najis. Berbeza 
dengan air mazi dan air mani. la merupakan cecair jernih yang 
keluar selepas kencing. Bukan keputihan seperti air mani. la air 
jernih yang keluar, hukumnya najis, kena basuh. 

SOALAN 251 
Apakah hukum air liur basi yang keluar dari mulut kita ketika 
tidur? 


Jawapan 
Hukumnya adalah kotor tetapi bukan najis kerana kebiasaan air 
liur basi yang keluar itu putih, bukanlah keluar seperti muntah. 
Oleh itu, air liur basi yang keluar dari mulut kita ketika tidur itu 
hanya kotor sahaja, tidak najis dan tidak menyebabkan terhalang 
solat kita. 


SOALAN 252 
Benarkah ketawa yang kuat itu membatalkan wuduk? 


Jawapan 

Tidak benar. Ketawa kuat atau ketawa berguling tidak 
membatalkan wuduk, cuma membatalkan solat jika ketawa ketika 
mendirikan solat. Namun begitu, wuduk tidak batal. 


SOALAN 253 
Saya seorang nelayan. Bolehkah saya mengambil wuduk 
daripada air laut? 


Jawapan 
Hukumnya adalah harus dan boleh. Air laut merupakan air yang 
suci seperti yang disebutkan dalam hadis, maka dibolehkan 
nelayan berwuduk dengan air laut. Tidak mengapa, jangan 
bimbang. 

SOALAN 254 
Apakah hukum seorang suami bersetubuh dengan isterinya 
dalam keadaan haid tetapi bukan pada bulan puasa? 


Jawapan 

Hukumnya adalah haram walaupun itu isterinya dan disunatkan 
dia mengeluarkan sedekah sebanyak satu dinar atau setengah 
dinar. Kira-kira satu dinar ialah RM1000, setengah dinar RM500. 
Itu kadarnya. Jika mahu kurang pun, tidak mengapa tetapi 
sunatnya sebegitu. Kalau kurang, tidak dapatlah pahala sunat 
tersebut. Dia wajib beristighfar dan bertaubat kepada Allah SWT. 


SOALAN 255 
Seseorang itu berpuasa, lalu dia sakit. Bolehkah dia berbuka 
puasa? 


Jawapan 

Kalau sakit itu akan bertambah dan berpanjangan disebabkan dia 
berpuasa, walaupun tidak membawa kepada kematian, dia boleh 
berbuka puasa dan wajib gada selepas bulan Ramadan. 


SOALAN 256 
Bolehkah kita berbuka puasa selain dengan kurma? 


Jawapan 

Hukumnya boleh, cuma disunatkan dengan kurma. Kalau tiada 
kurma, ambillah mana-mana manisan yang boleh menggantikan 
kurma. Jika tiada, minumlah air masak. Yang penting, kita 
berbuka puasa. Yang terbaik, sediakanlah kurma walaupun sebiji. 


A 

SOALAN 257 

Benarkah kita bermazhab Syafie boleh mengikut Mazhab 
Maliki dengan berniat puasa sebulan pada malam yang 
pertama? 


Jawapan 

Benar. Ulama kita daripada Mazhab Syafie mengharuskan orang 
yang bermazhab Syafie untuk menjaga puasanya dengan berniat 
puasa sebulan pada malam pertama bulan Ramadan. Tetapi 
bukan bermakna pada malam berikutnya tidak perlu berniat. Perlu 
berniat juga. Cuma dibimbangi terlupa. Oleh itu, puasa sebulan 
pada bulan Ramadan kita tidaklah perlu dibimbangi tidak sah. 


SOALAN 258 
Bolehkah seseorang lelaki itu melaksanakan kasi untuk 
membuat perancangan keluarga kerana anak ramai sangat? 


Jawapan 

Seorang suami tidak boleh melakukan kasi atau sebarang bentuk 
pemandulan. Itu diharamkan oleh syarak. Pernah pada zaman 
Rasulullah SAW, sebahagian sahabat berkeinginan untuk 
melakukan kasi tetapi dilarang oleh Rasulullah SAW. Kita ada 
cara yang diharuskan seperti pemakaian kondom. Maka, sesiapa 
yang ingin melakukan perancangan keluarga, dia boleh 
menggunakan kondom atau seumpamanya. Itu diharuskan. 


SOALAN 259 
Apakah hukum berkaraoke bersama dengan kawan-kawan? 


Jawapan 
Hukumnya mengikut tempat. Tempat yang tidak mempunyai arak, 
tidak mempunyai maksiat, bilik yang tertutup, lagu-lagu yang 


Q 

dinyanyikan tidak bercanggah dengan syariat serta tiada 
pergaulan bebas (lelaki dengan lelaki, perempuan dengan 
perempuan), jadi tidak mengapa. Tetapi jika ada unsur-unsur 
maksiat, menyanyi karaoke bersama dengan kawan-kawan itu 
jatuh kepada haram. Jadi, perlu menjaga batas-batas syariat. 
Cuma kita tiada tempat-tempat karaoke yang mengikut kepada 
pematuhan syariah. Itu yang sukar untuk kita membuat 
keputusan. Oleh itu, perlu cari tempat-tempat yang baik, yang 
sesuai dengan keluarga atau rakan-rakan dan pemilihan lagu 
yang baik. 


SOALAN 260 
Apakah hukum membuat perancangan keluarga atau family 
planning? 


Jawapan 

Hukumnya diharuskan dengan beberapa syarat. Yang pertama, 
disebabkan faktor kemiskinan. Tidak mampu menjaga anak yang 
ramai, kita boleh merancang keluarga dua atau tiga tahun untuk 
mendapatkan anak yang kedua atau seterusnya. Yang kedua, 
sakit seperti rahim lemah. Doktor menasihatkan tidak boleh kerap 
mengandung kerana bahaya. Yang ketiga, bimbang tidak sempat 
untuk mendidik anak. Mungkin ada anak yang tidak sempurna 
seperti hyper active yang memerlukan masa tiga hingga empat 
tahun untuk memberikan sepenuh perhatian kepada anak 
tersebut. Jika ada salah satu daripada yang saya sebutkan itu, 
insya-Allah perancangan keluarga diharuskan dengan syarat 
mesti ada persetujuan antara suami isteri. 


P 

SOALAN 261 
Bolehkah seseorang itu makan makanan ringan sambil 
berjalan? 


Jawapan 

Bagi masalah ini, saya terangkan dalam beberapa keadaan. 
Makan secara duduk adalah sunah kerana itu lebih baik untuk 
perut dan kesihatan kita. Itu lebih berakhlak. Yang kedua, makan 
benda-benda yang besar sambil berdiri atau berjalan, itu 
membawa kepada makruh kerana akan mengganggu perjalanan 
kita. Contohnya, makan nasi, bihun dan seumpamanya. Namun 
begitu, makan makanan seperti makanan ringan, kekacang dan 
yang tidak memerlukan kunyahan yang banyak dengan kadar 
yang kecil sambil berjalan, itu dimaafkan. Hukumnya adalah 
harus, tidaklah dikenakan tindakan dari sudut akhlak kerana itu 
perkara yang ringan. Kalau kita makan kekacang hingga habis 
dahulu sambil duduk, mungkin sedikit menyukarkan. Tetapi 
makan secara duduk tetap yang terbaik dalam semua keadaan. 
Oleh itu, kita perlu melihat jenis makanan yang dimakan sama ada 
sederhana atau besar, kita perlu duduk kerana jika berdiri, 
hukumnya makruh. Tetapi yang kecil-kecil seperti kekacang, 
insya-Allah dimaafkan. 


SOALAN 262 
Bolehkah orang Islam memakai baju perayaan Krismas 
seperti Santa Claus? 


Jawapan 

Hukumnya tidak boleh kerana baju merupakan pakaian syiar 
kepada sambutan dan perayaan Krismas. Adapun untuk 
mengucapkan, itu tidak menjadi masalah. Ada orang yang 
menyamakannya dengan pemakaian sari atau seumpamanya. 
Sari bukan pakaian sambutan perayaan atau syiar agama. Beza 

antara memakai pakaian Santa Claus yang merupakan syiar 
kepada agama Kristian dengan sari yang bukan syiar. 


SOALAN 263 
Adakah ibu bapa mempunyai aurat bersama dengan anak- 
anak di rumah? 


Jawapan 

Ya, sudah tentu mempunyai aurat dengan anak-anak. Yang tiada 
aurat mutlak ialah antara suami isteri sahaja. Dengan orang lain, 
ajnabi, ada aurat yang perlu ditutup, lebih banyak kecuali kawasan 
muka dan tapak tangan. Dengan anak-anak atau saudara 
kandung, ada auratnya, iaitu antara pusat hingga lutut. Itu 
asasnya. Namun begitu, janganlah tutup bahagian antara pusat 
hingga lutut sahaja. Tutuplah bahagian badan yang lain. Pakai 
seperti pakaian biasa. Jangan berpakaian seksi kerana bimbang 
menimbulkan syahwat sesama mahram. Itu yang menyebabkan 
berlakunya sumbang mahram. Labuhkan sedikit daripada 
bahagian lutut serta tutup bahagian dada dan bahu. Barulah 
suasana aman di rumah. 


SOALAN 264 
Adakah memfitnah dosanya lebih besar daripada 
membunuh? 


Jawapan 

Tidak. Dosa membunuh lebih besar daripada memfitnah. Mungkin 
orang keliru dalam ayat al-Guran yang menyebutkan dosa 
memfitnah lebih besar daripada membunuh. Fitnah itu bukan 
bererti dalam Bahasa Melayu mengadakan cerita terhadap orang 
lain. Fitnah yang dinyatakan dalam al-Quran itu bermakna 
menyeksa orang Islam, membunuh orang Islam, memaksa 

mereka keluar daripada agama Islam lebih besar daripada dosa 
seorang Muslim membunuh nyawa orang kafir yang berlaku 
dalam bulan-bulan yang haram. Maknanya, seorang Muslim itu 
membunuh orang kafir, dosanya besar. Tetapi mereka yang 
menyeksa orang Islam dan memurtadkan orang Islam, dosanya 
lebih besar daripada dosa orang Muslim itu. Itulah yang 
dimaksudkan dosa memfitnah lebih besar daripada membunuh. 
Bukan seperti yang kita fahami, iaitu fitnah seperti yang 
dimaksudkan dalam bahasa Melayu. 


SOALAN 265 
Benarkah jika kita menguap dan tidak menutup mulut, syaitan 
akan masuk? 


Jawapan 

Terdapat pandangan yang menyatakan syaitan boleh masuk ke 
dalam mulut kerana syaitan boleh berjalan dalam darah anak 
Adam. Ada juga yang menyatakan makna itu ialah makna 
maknawi. Yang pasti, jika menguap, kita disunatkan untuk 
menutup mulut sama ada dengan tangan kiri atau tangan kanan 
kerana syaitan akan ketawa apabila nampak kita membuka mulut, 
nampak seperti malas. Syaitan akan ketawakan kita kerana 
seolah-olah dia berjaya menjadikan kita orang yang malas untuk 
melakukan benda-benda yang baik. Yang terbaiknya, apabila kita 
menguap, tutuplah mulut sama ada dengan tangan kiri atau 
tangan kanan supaya syaitan tidak mentertawakan kita. 
Persoalan sama ada syaitan masuk ke dalam mulut kita atau 
tidak, itu Allah SWT sahaja yang Maha Mengetahui. Kemungkinan 
juga syaitan boleh masuk kerana tiada perkara yang mustahil. 

SOALAN 266 
Benarkah Islam mengharamkan alat muzik seperti gitar, 
piano dan seumpamanya? 


Jawapan 

Dalam isu ini, saya tidak sandarkan kepada Islam tetapi saya 
sandarkan kepada ulama-ulama fikah, iaitu terdapat khilaf dalam 
kalangan mereka. Tetapi pandangan yang saya pilih termasuk 
ramai ulama seperti Syeikh al-Garadawi dan seumpamanya 
mengharuskan alat-alat muzik yang niatnya untuk kebaikan, untuk 
lagu-lagu yang menyumbang kepada agama, masyarakat dan 
negara serta tidak digunakan untuk tujuan-tujuan yang 
merosakkan masyarakat, nilai-nilai murni dan seumpamanya. Jika 
diarahkan kepada kebaikan, lagu-lagu yang memberikan 
semangat nasional, keagamaan dan untuk berakhlak baik, muzik 
ini diharuskan. Tetapi lagu-lagu yang dibuat untuk merosakkan 
akhlak dan menjadikan orang lalai daripada kewajipan, itu menjadi 
haram. Oleh itu, peralatan muzik haram disebabkan cara 
penggunaannya. Kalau digunakan untuk kebaikan, menjadi baik. 
Kalau digunakan untuk kejahatan, menjadi haram. 


SOALAN 267 
Apakah hukum seorang wanita memakai baju labuh tetapi 
tudungnya singkat di atas paras dada? 


Jawapan 

Tidak boleh. Kalau tudungnya di atas paras dada, dia akan 
menunjukkan bentuk payu daranya itu dan akan membawa 
kepada tabaruj. Dia perlu melabuhkan sedikit untuk menutup 
bahagian bentuk payu dara. Insya-Allah, akan terselamat 
daripada ancaman di dunia dan di akhirat. Oleh itu, berhati-hatilah 
dengan perkara yang dilarang oleh Allah SWT. Tidak perlu 
melabuhkan hingga lutut. Labuhkan untuk menutup bahagian 


payu dara. 


300 SoAL JAWAB FIQH MUDAH 


SOALAN 268 
Adakah batal solat jika tertinggal tasyahud pertama? 


Jawapan 

Tidak batal solat kerana tasyahud pertama adalah sunat sahaja. 
Cukup dengan melakukan sujud sahwi untuk menampung 
kekurangannya. 


SOALAN 269 
Bolehkah lelaki memakai inai pada kukunya untuk rawatan? 


Jawapan 

Boleh dipakai pada kukunya untuk tujuan rawatan kerana 
mempunyai nilai-nilai rawatan yang diharuskan oleh syariat. 
Tetapi untuk kecantikan seperti wanita, itu adalah terlarang 
kerana tasyabbuh dan menyerupai wanita. Oleh itu, untuk rawatan 
tidak mengapa memakai inai. 


SOALAN 270 
Apakah hukum Mengkasikan kemaluan kucing? 


Jawapan 

Tiada hukum di sana. Tidak perlu kita Mengkasikannya kerana 
kucing bukan manusia. Biarkan sahaja begitu. Kucing tidak sama 
dengan manusia yang disunatkan untuk mengkhatankan mereka. 
Perbuatan ini sesuatu yang luar biasa. Oleh itu, tiada tuntutan 
dalam agama untuk mengkhatankan kemaluan kucing. 

SOALAN 271 
Bolehkah saya memutuskan hubungan dengan kawan kerana 
saya tidak tahan dengan perangainya? 


Jawapan 

Tidak boleh. Kita boleh mengurangkan perjumpaan dan bercakap 
dengannya tetapi jangan sampai memutuskan hubungan 
silaturahim. Kita tetap perlu memberi salam kepadanya. Jika dia 
sakit, kita perlu menziarahinya. Kita hanya boleh memutuskan 
hubungan apabila seseorang itu menentang agama Islam. Yang 
melibatkan akidah sahaja kita boleh putuskan. Kalau berkecil hati, 
melibatkan perangainya yang buruk, kita tidak boleh memutuskan 
talian silaturahim. 


SOALAN 272 
Bolehkah seseorang itu satu hari dia tidak membuat apa- 
apa? Berehat sahaja di rumah. 


Jawapan 

Hukumnya adalah makruh jika kita tidak meninggalkan kewajipan 
seperti menunaikan solat. Duduk sahaja menonton televisyen. 
Namun begitu, kadang-kadang boleh menjadi haram sekiranya 
kita terlalu lalai dan tidak melakukan perkara-perkara yang 
berfaedah. Kita mungkin mengumpat dan melihat gambar-gambar 
yang tidak senonoh. Itu boleh terjerumus kepada benda yang 
haram. Oleh itu, kita tidak boleh membiarkan diri kita tidak 
melakukan apa-apa aktiviti. Jika kita tidak membuat apa-apa 
sehingga meninggalkan solat, itu sudah pasti haram. Jika 
seseorang itu menunaikan solat tetapi dia berehat sepanjang 
waktu, hukumnya makruh sahaja. 

SOALAN 273 
Bolehkah saya menggadakan solat-solat yang ditinggalkan 
oleh arwah ibu? Ketika dia sakit, dia tidak menunaikan solat. 


Jawapan 

Tidak boleh gada dan tidak perlu gada kerana solat merupakan 
ibadat yang bersifat persendirian, berhajat kepada khusyuk dan 
ikhlas. Jadi, tidak tepat untuk kita menggadakannya. Apakah yang 
perlu kita lakukan? Kita beristighfar dan memohon kemaafan 
daripada Allah SWT untuk arwah ibu kita. Oleh itu, tidak perlu 
gada. 


SOALAN 274 
Bolehkah orang gila berkahwin? 


Jawapan 

Boleh tetapi cukup dengan seorang sahaja kerana dia tidak 
mampu untuk menguruskan kehidupannya. Jadi, orang gila tidak 
boleh berpoligami. Seseorang yang gila, jika memerlukan isteri, 
dibimbangi dia akan merogol atau seumpamanya, maka dia boleh 
berkahwin dengan pengawasan daripada walinya, walinya 
mengakad nikah untuknya. Oleh itu, dia boleh berkahwin dengan 
seorang sahaja. 


SOALAN 275 
Bolehkah seorang wanita tua berkahwin dengan seorang 
lelaki muda? Apakah hukumnya? 


Jawapan 

Hukumnya adalah makruh tetapi perkahwinan tersebut sah 
kerana keadaannya tidak sama. Tidak elok bagi seorang lelaki 
muda memilih pasangan yang terlampau tua tetapi kalau setakat 

tua setahun atau dua tahun, tidak mengapa. Beza 20 atau 30 
tahun tidak akan mendatangkan suatu keromantikan. Tetapi jika 
cinta, suka sama suka, tidak boleh dihalang, cuma tidak 
digalakkan perkahwinan sedemikian. 


SOALAN 276 
Bolehkah seseorang yang berpenyakit HIV berkahwin 
dengan seseorang yang tidak mempunyai penyakit HIV? 


Jawapan 

Hukumnya boleh tetapi dengan syarat, reda dan ada persetujuan. 
Zaman sekarang ini memang ada kaunseling bagaimana 
hubungan mereka dan seumpamanya. Perkara yang paling 
penting ialah penerimaan daripada wali wanita tersebut sekiranya 
lelaki yang ada HIV. Kalau mereka bersetuju, tidak ada masalah 
untuk berkahwin. Tetapi yang wajib, suami itu mesti terangkan 
kepadanya bahawa dia ada HIV supaya tiada penipuan. Oleh 
sebab itu, kita ada ujian HIV sebelum perkahwinan. 


SOALAN 277 
Saya tertinggal salam yang kedua dalam solat. Adakah sah 
solat saya? 


Jawapan 

Hukumnya sah kerana memberikan salam yang kedua sunat 
sahaja. Jadi, cukup dengan kita memberi salam yang pertama, 
cuma makruh sahaja. Selesai memberi salam yang pertama, terus 
kita bangun. Hukumnya makruh. Sebaik-baiknya kita sudahkan 
dengan salam yang kedua. Assalamualaikum wrh. Barulah kita 


berhenti dan bangun. 

SOALAN 278 

Saya seorang wanita. Saya sujud ketika menunaikan solat. 
Tangan saya terlapik dengan telekung dan menutupi tapak 
tangan saya. Sahkah solat saya? 


Jawapan 

Hukumnya sah. Tidak menjadi kesalahan jika tapak tangan kita 
tertutup dengan telekung kerana tidak diwajibkan terbuka. Tidak 
sama seperti dahi yang wajib kita nampakkan atau zahirkan ketika 
sujud. Yang lain tertutup tiada masalah. Terlapik tapak tangan 
tidak memudaratkan solat. Oleh itu, hukumnya sah. 


SOALAN 279 

Pada musim COVID-19 ini, masjid hanya dibenarkan untuk 
solat lima orang sahaja dalam solat Jumaat. Jadi, apakah 
pandangan ustaz? 


Jawapan 

Pandangan saya bergantung pada ulama. Terdapat mazhab yang 
mengharuskan solat Jumaat kurang daripada 40 orang jemaah. 
Seperti dalam Mazhab Abu Hanifah, boleh jika tiga hingga lima 
orang. Jadi, kita terpaksa bertaklik kepada pendapat Abu Hanifah 
kerana keputusan negara untuk mengehadkan bilangan tersebut. 
Oleh itu, insya-Allah dengan lima orang jemaah solat Jumaat, 
hukumnya sah dalam keadaan COVID-19 ini. 

SOALAN 280 
Saya terdengar, solat Jumaat itu fardu kifayah. Adakah benar 
dakwaan tersebut? 


Jawapan 

Tidak betul. Solat Jumaat adalah fardu ain kepada mereka yang 
cukup syarat. Adapun dakwaan fardu kifayah, itu ialah riwayat 
yang tidak tepat dan merupakan penukilan yang tidak sahih 
mengikut pendapat Imam Nawawi rhm. dalam kitabnya, 
Raudhatul Talibin. Oleh itu, dakwaan tersebut tidak betul 
walaupun datang daripada orang soleh. 


SOALAN 281 
Bolehkah seorang wanita itu membuang sebahagian tahi 
lalatnya yang mencacatkan mukanya? 


Jawapan 

Hukumnya harus sekiranya mencacatkan wajahnya. Dia boleh 
membuang tahi lalat tersebut kerana bukan daripada asal usul 
mukanya. Tahi lalat merupakan kulit tambahan yang berlaku 
kepada wajah seseorang. Oleh itu, kalau perlu kerana ada 
tekanan, malu dan seumpamanya boleh melakukan pembuangan 
tahi lalat di bawah seliaan pakar-pakar. 

SOALAN 282 

Betulkah seorang wanita boleh menyusu lelaki dewasa untuk 
menjadikan mereka mahram syazzah. Seperti anak susuan 
kerana takut berkhalwat? 


Jawapan 

Tidak betul. Wanita tidak boleh menyusukan seorang lelaki 
dewasa. Bukan sahaja lelaki dewasa, bahkan bayi yang telah 
melepasi dua tahun, jika disusukan tidak akan menjadi mahram. 
Apatah lagi menyusukan lelaki dewasa, tidak akan menjadi 
mahram, bahkan boleh menjadi haram dan boleh termasuk dalam 
dosa-dosa besar kerana melakukan perkara-perkara yang tidak 
diizinkan oleh syarak. Oleh itu, fatwa atau fikah tersebut tidak 
boleh dipakai pada zaman sekarang ini. Itu disebut sebagai fatwa 
syazzah. 


SOALAN 283 
Bolehkah seorang wanita menunggang atau membonceng 
motosikal? 


Jawapan 

Wanita diharuskan menunggang atau membonceng motosikal 
dengan syarat menutup aurat. Ditambah dengan memakai seluar, 
itu lebih afdal. Kalau memakai baju kurung sahaja, apabila dia 
duduk, akan menampakkan betis. Maka, saya wajibkan di sini, 
apabila wanita menunggang motosikal, dia perlu memakai seluar 
atau stokin yang menutup auratnya. Jadi, tidak nampaklah aurat 
betis tersebut. 

cela) ee AYU 

Untuk menutup aurat tersebut, perlu memakai stokin atau seluar, 
maka ketika menunggang motosikal, wajib memakai stokin atau 

SOALAN 284 

Ada sambungan soalan berkenaan dengan COVID-19. 
Bolehkah kita mengikut solat Jumaat berdasarkan 
penglihatan kita di televisyen? 


Jawapan 

Hukumnya tidak boleh. Majoriti ulama di dunia memfatwakan tidak 
sah kita mengikut solat berjemaah atau solat Jumaat melalui 
televisyen. Begitu juga di Malaysia. Mufti-mufti kita tidak 
memfatwakan sah. Jadi, hukumnya tidak sah walaupun waktunya 
sama dan pergerakannya kita ketahui kerana jarak yang 
terlampau jauh. Kita di rumah mengikut pergerakan solat di 
televisyen, mungkin berdasarkan solat Jumaat di Putrajaya atau 
di Masjid Negara. Oleh itu, hukumnya tidak sah. Kita perlu 
menunaikan solat zohor sahaja di rumah. 


SOALAN 285 
Bolehkah pasangan suami isteri mendedahkan keaiban 
masing-masing dalam media sosial? 


Jawapan 

Hukumnya adalah haram. Pasangan masing-masing tidak boleh 
mendedahkan aib masing-masing. Kita sebagai suami atau isteri 
seharusnya menyembunyikan aib masing-masing. Jika mahu 
bergaduh, bergaduhlah di dalam rumah. Jangan bergaduh di luar 
sana kerana orang akan mentertawakan kita. Orang yang paling 
layak untuk kita menyembunyikan aib ialah pasangan kita. Oleh 
itu, hukumnya adalah haram. 


O 


300 SoAL JAWAB FIQH MUDAH 


SOALAN 286 

Benarkah memotong kuku hanya mendapat pahala pada hari 
Jumaat? 

Jawapan 

Tidaklah sebegitu rupa. Apabila panjang, kita boleh memotong 
kuku. Cuma selalunya hari Jumaat ada fadilat. Jadi, digalakkan 
oleh ulama untuk kita memotong kuku pada hari Jumaat. Tetapi 
pada hari-hari yang lain pun boleh untuk kita memotong kuku 
kerana apabila sudah panjang, tentu dituntut untuk kita memotong 
kuku agar tidak berkumpul kotoran-kotoran degil di bawah kuku 
kita dan akan menyulitkan kita ketika berwuduk. Oleh itu, 
memotong kuku pada hari lain pun mendapat pahala, insya-Allah. 


SOALAN 287 
Adakah kesabaran seseorang itu ada hadnya? 


Jawapan 

Ya, sudah tentu ada hadnya. Cuma apabila sudah sampai had 
yang tidak mampu bersabar, janganlah kita melakukan 
keganasan atau kerosakan. Kita perlu membuat tindakan seperti 
menurut undang-undang dan patuh syariah. Janganlah apabila 
kita hilang sabar, kita memaki dan menghina orang. Kadang- 
kadang sabar kita itu ada batasan tetapi kalau kita mahu 
mendapat pahala yang lebih, kita terus bersabar serta dalam 
masa yang sama, kita mengambil tindakan-tindakan yang boleh 
menyenangkan dan membebaskan kita daripada segala kesulitan 
dalam kehidupan. Oleh itu, sabar itu ada batasan. Cuma apabila 
kita sudah sampai kepada had, jangan sampai kita juga 
melakukan kemaksiatan atau kemungkaran. 

SOALAN 288 
Benarkah apabila lalat masuk ke dalam air, kita tidak boleh 
membuangnya? 


Jawapan 

Mesti dengan terperinci. Maknanya, kita biarkan dahulu lalat itu 
berada dalam air. Kemudian, kita tarik keluar kerana pada salah 
satu sayapnya ada ubat. Cuma, pada pandangan peribadi saya, 
itu merupakan satu perkara yang dilihat oleh Rasulullah SAW. 
Maknanya, perkara itu khas pada zaman Nabi Muhammad SAW. 
Pada zaman kita, dibimbangi lalat yang Nabi Muhammad SAW 
nampak tidak sama dengan lalat yang kita nampak. Jadi, kita tidak 
perlu rendam. Jatuh sahaja, kita boleh buang kerana pada 
pandangan saya, hadis itu berkenaan dengan apa yang Nabi 
Muhammad SAW lihat. Kita tidak dapat melihat apa yang Nabi 
Muhammad SAW lihat. Kita nampak lalat itu kotor, hinggap di 
sana sini. Lebih baik kita buang sahaja tanpa menyanggahi hadis 
nabi yang sahih tersebut. 


SOALAN 289 
Bolehkah sepasang tunang berkhalwat atau berdua-duaan 
seperti sepasang suami isteri? 


Jawapan 

Tidak boleh kerana mereka masih lagi berada dalam hukum 
ajnabi. Mereka sama seperti ajnabi-ajnabi yang lain, cuma 
bezanya mereka telah membuat perjanjian untuk berkahwin. 
Pertunangan bukanlah akad nikah tetapi satu perjanjian untuk 
berkahwin. Jadi, ia tidak mengubah apa-apa status. Mereka tetap 
ajnabi dan tidak boleh berdua-duaan. Apatah lagi menunggang 
motosikal, menonton wayang berdua-duaan atau duduk di 
tempat-tempat sunyi. Jika mereka mahu berjumpa, mestilah 


P 

membawa adik-beradik atau mahram mereka supaya tidak 
terdedah kepada maksiat. 


SOALAN 290 
Benarkah wanita yang menopaus apabila diceraikan, tempoh 
idahnya ialah tiga bulan? 


Jawapan 

Ya, betul. Wanita yang menopaus, yang telah terputus haid, 
apabila diceraikan oleh suaminya, tempoh idahnya ialah tiga 
bulan. Sudah tiada lagi tempoh tiga kali suci. Bagi wanita yang 
masih ada haid, tempoh idahnya tiga kali suci tetapi bagi mereka 
yang telah terputus haid, tempoh idahnya tiga bulan. Tiga bulan 
Hijrah bukan Masihi. 


SOALAN 291 
Benarkah terdapat pendapat apabila wanita haid, waktu 
solatnya digantikan dengan zikir? Adakah benar? 


Jawapan 

Tidak benar. Mengikut Mazhab Syafie, ketika wanita haid, waktu 
solat itu sunat sahaja digantikan dengan berzikir. Maknanya, 
seseorang itu apabila masuk waktu solat, dia duduk di 
sejadahnya, berzikir dan berdoa. Tidak wajib tetapi digalakkan 
untuk melaksanakan ibadat sedemikian untuk menjaga dirinya 
daripada gangguan syaitan dan mendekatkan dirinya kepada 
Allah SWT. 

SOALAN 292 
Betulkah saya dengar wanita tidak boleh meminang lelaki? 


Jawapan 

Tidak betul. Harus bagi wanita meminang lelaki tetapi caranya 
agak berlainan. Dia mewakilkan seseorang (kawan, pak cik atau 
sesiapa sahaja) untuk bertanyakan lelaki tersebut bagi menjaga 
maruahnya. Jangan bertanya secara langsung. Jika ditolak, 
dibimbangi berasa malu. Oleh itu, caranya kita melantik 
seseorang dan berikan mandat kepadanya untuk bertanya 
kepada lelaki tersebut. Hukumnya adalah harus. 


SOALAN 293 
Bolehkah seorang wanita menyimpul atau menyanggul 
rambutnya dengan tinggi? 


Jawapan 

Jika di hadapan orang ramai, hukumnya adalah haram apatah lagi 
jika itu teknik untuk menggoda lelaki. Jika di hadapan suami, itu 
dituntut kerana untuk mencantikkan lagi disebabkan rambut ialah 
perhiasan dan mahkota wanita. Kebanyakan wanita itu cantik 
pada rambutnya. Oleh itu, untuk suami tidak mengapa. Kalau di 
luar rumah, hukumnya adalah haram dan boleh terjebak dalam 
dosa yang besar. 


SOALAN 294 
Betulkah di dunia ini ada tujuh orang muka yang sama 
dengan kita? 


Jawapan 
Itu ialah satu perkara yang tidak sabit dari sudut saintifik, syariah 
atau al-Quran dan al-Sunah. Saya juga tidak tahu dari mana 

datangnya penyataan ini. Oleh itu, jangan sibukkan dengan 
soalan-soalan sedemikian kerana tidak memberi manfaat kepada 
kita. Allah SWT menciptakan kita berbeza, insya-Allah. Mungkin 
ada yang nampak seperti sama tetapi sudah tentu berbeza antara 
satu sama kita. 


SOALAN 295 
Apakah hukum seseorang itu berkata “saya laparlah' pada 
bulan Ramadan? 


Jawapan 

Tiada kesan apa-apa, cuma jangan sebut secara kerap, dikhuatiri 
kita tidak menunjukkan kesabaran. Kalau tersebut sekali-sekala, 
mudah-mudahan dimaafkan, insya-Allah. Jadi, kita sabar, 
ingatkan diri bahawa kita berpuasa. Walaupun lapar, insya-Allah 
kita cuba menahan diri dan bersabar kerana dengan kelaparan itu 
dapat membersihkan jiwa kita. 


SOALAN 296 
Bolehkah wanita berenang seperti lelaki berenang? Adakah 
digalakkan? 


Jawapan 

Ya, sudah tentu wanita boleh berenang dengan syarat menutup 
aurat, menjaga pergaulan dan pakaian yang tidak menunjukkan 
aurat, itu diharuskan. Apatah lagi berenang merupakan perkara 
penting, untuk keselamatan nyawa dan seumpamanya. Apabila 
seorang wanita itu patuh syariah, maka berenang itu harus dan 
digalakkan untuknya. 

SOALAN 297 
Seorang wanita itu meninggalkan solat ketika haid. Bolehkah 
wanita itu menggadakan solat-solat tersebut? 


Jawapan 

Tidak boleh gada solat-solat tersebut kerana wanita diperintahkan 
untuk menggadakan puasa sahaja. Adapun menggadakan solat- 
solat fardu yang ditinggalkan ketika haid, itu adalah haram atau 
makruh mengikut Mazhab Syafie. 


SOALAN 298 
Bolehkah seseorang itu memohon kematian daripada Allah 
SWT? 


Jawapan 

Tidak boleh. Kita diharamkan untuk memohon kematian kerana 
kemudaratan, kesakitan atau bala yang menimpa kita melainkan 
kita tidak tahan sangat, namun tidak boleh meminta kematian. 
Cuma kita berdoa, “ya Allah ya Tuhanku, kalau hidup elok 
untukku, maka hidupkan aku. Kalau mati itu baik untuk aku, maka 
matikan aku.” Jadi, jangan minta kematian kerana hidup dalam 
keadaan sakit lebih baik daripada mati kerana kita tidak boleh lagi 
berzikir dan beribadat kepada Allah SWT. Cuma ada situasi- 
situasi yang kita boleh memohon kematian, iaitu yang pertama, 
mati syahid dalam peperangan untuk kita mendapat syurga Allah 
SWT. Yang kedua, memohon kematian di bumi Rasulullah SAW. 
Itu sahaja jika kita mahu meminta kematian. 

SOALAN 299 

Seorang wanita melahirkan anak di hospital tetapi Suaminya 
tidak dapat menemaninya kerana sekarang musim COVID-19. 
Bolehkah ketika wanita tersebut selesai melahirkan anak, dia 
membuat panggilan video dengan suaminya untuk 
mengazankan dan mengigamatkan di telinga bayi? 


Jawapan 

Insya-Allah, diharuskan kerana ada hajah di sana. Disebabkan 
tidak boleh masuk, jadi boleh membuat panggilan video untuk 
mengazankan. Insya-Allah, hukumnya hampir sama. Walaupun 
tidak meletakkan di telinga, tiada masalah. Cuma kita 
mengazankan, kalau boleh sandarkan telefon ke telinga. Kita 
azankan di sebelah kanan dan igamatkan di sebelah kiri. Tetapi 
nanti apabila berjumpa, ulang semula pun tiada masalah, insya- 
Allah. 


SOALAN 300 
Benarkah semua perbuatan mengumpat adalah haram? 
Tiada langsung perbuatan mengumpat yang harus? 


Jawapan 

Tidak benar. Ada juga mengumpat yang diharuskan, iaitu pada 
waktu darurat seperti seorang isteri ingin meminta fatwa daripada 
seorang alim tentang keadaan suaminya, misalnya kedekut atau 
tidak memberi nafkah, tepaksa mengumpat sedikit suaminya. Itu 
diharuskan. Atau ketika di mahkamah, kita menceritakan 
kebenaran terhadap perbuatan seseorang yang mencuri barang 
kita atau seumpamanya, atau kita menerangkan sesuatu sifat 
atau perbuatan bidaah orang yang berbahaya kepada 
masyarakat. Oleh itu, ada ruang-ruang yang kita boleh 
mengumpat untuk kemaslahatan agama dan juga ummah. Tetapi 

mengumpat untuk menjatuhkan seseorang tanpa ada kebaikan, 
itu adalah diharamkan oleh Allah SWT dan rasul-Nya. 


